Biblica® Ochiw Thuolo Motingʼo Loko Manyien™ Mariko 11\n☰ Mariko 11 ◀ ▶\nDonjo e dala gi loch\n1 Kane gichiegni chopo Jerusalem, ka gin e miech Bethfage kod Bethania manie Got Zeituni, Yesu nooro jopuonjrene ariyo 2 kowachonegi niya, “Dhiuru e dala man nyimu cha, to ka udonjo e iye to ubiro nwangʼo nyathi kanyna mapok ngʼato oidho nyaka nene kotwe kanyo. Gonyeuru kendo ukele ka. 3 Kapo ngʼato openjou ni, ‘Angʼo momiyo utimo timni?’ To udwoke ni, ‘Ruoth dware, kendo obiro duoge bangʼ seche manok!’ ”\n4 Negidhi mi giyudo nyathi kanyna kotwe oko e yo matin e dhorangach. To kane oyudo gigonye, 5 jomoko mane ochungʼ kanyo nopenjogi niya, “Utimo angʼono, ugonyo nyathi kanynano nangʼo?” 6 To negidwokogi mana kaka Yesu nonyisogi mondo gidwokgi mi jogo noweyogi gidhi. 7 Kane gikelo nyathi kanyna ne Yesu, ne gipedho lepgi e ngʼeye mi Yesu obetie. 8 Ji mangʼeny bende nopedho lepgi e yo, to jomoko nopedho oboke mag yiende mane gingʼado e puothe. 9 Jogo mane otelo e nyim Yesu gi jopuonjrene, kod mago mane odongʼ chien, ne goyo koko niya,\n“Ogwedh ngʼat mabiro e nying Jehova Nyasaye.”\n10 “Ogwedh pinyruoth mabiro mar Daudi kwarwa!”\n“Hosana manie polo malo!”\n11 Yesu nodonjo Jerusalem mi odhi nyaka ei hekalu. Nowuotho e iye monono gik moko duto motimore, to nikech sa ne koro olewo, nowuok gi jopuonjrene apar gariyo mi odhi Bethania.\nYesu oriembo ji ei hekalu\n12 Kinyne kane oyudo gia Bethania, kech ne kayo Yesu. 13 Kane pod en gichien, noneno yadh ngʼowu moro ma ite odhukno mi odhi machiegni kode mondo oyudie olemo kuome ocham. Kane ochopo but yadhno ne ok oyudo gimoro kuome makmana ite kende, nikech ne ok en kinde ma ngʼowu chiekie. 14 Eka Yesu nowacho ni yadhno niya, “Ngʼato kik chak cham olemo mowuok kuomi kendo.” Jopuonjrene nowinje kowacho kamano.\n15 Kane gichopo Jerusalem, Yesu nodonjo ei hekalu mi noriembo oko joma ne ngʼiewo kendo uso gik moko kanyo. Noloko mesni mag jowil pesa ataro kod kombe mag joma ne uso akuche, 16 kendo ne ok oyiene ngʼato mondo otingʼ misigo mar ohala moro amora kakalogo e dier agola mar hekalu. 17 Yesu nochako puonjogi kowachonegi niya, “Donge ondiki ni: ‘Oda noluongi ni od lamo mar ogendini duto’?†To un useloke ‘kar chokruok mar jomecho.’‡”\n18 Jodolo madongo gi jopuonj chik nowinjo wachni mochako chano yo mar nege, nimar ne giluore nikech oganda duto nowuoro puonjne.\n19 Ka piny koro noyuso, Yesu gi jopuonjre nowuok e dala maduongʼno mi gidhi e gwenge.\nYiend ngʼowu motwo\n20 Kinyne gokinyi kane oyudo giwuotho negineno yiend ngʼowu mane Yesu okwongʼo cha kosetwo, chakre tiendene. 21 Petro noparo mowachoni Yesu niya, “Rabi! Ne yadh ngʼowu manyo ikwongʼo osetwo!”\n22 To Yesu nodwoko kowacho niya, “Beduru gi yie kuom Nyasaye. 23 Awachonu adier ni ka ngʼato owacho ne godni ni, ‘Dhiyo mondo inyumri e nam,’ ma ok obedo gi kiawa e chunye kata matin, to oyie ni gima owachono biro timore, to gima odwarono notimre kamano. 24 Kuom mano anyisou ni gimoro amora mukwayo kulamo, beduru gi yie ni useyude mi nobed maru adier. 25 To bende ka ichungʼ ilemo, to in-gi wach moro e kindi gi ngʼato, to nyaka iwene richone, eka mondo Wuonu manie polo bende oyie weyoni richoni. [ 26 To ka ok uweyo ni ji richogi, to Wuonu manie polo bende ok nowenu richou.]§”\nOpenj teko ma Yesu nigo\n27 Negichako gichopo Jerusalem kendo, to kane oyudo Yesu wuotho e laru mar hekalu, jodolo madongo gi jopuonj Chik, kaachiel gi jodongo nobiro ire. 28 Negipenje niya, “Itimo gigi gi teko mane, koso ngʼa momiyi teko mar timogi?”\n29 Yesu nodwokogi niya, “Abiro penjou penjo achiel. Dwokauru, to abiro nyisou teko ma atimogo gigi. 30 Uparo ni batiso Johana noa e polo koso noa kuom dhano? Nyisaneuru!”\n31 Negiwuoyo kuom wachni e kindgi giwegi kendo giwacho niya, “Ka wawacho ni, ‘Noa e polo,’ to obiro penjowa ni, ‘Ka en kamano to angʼo momiyo nutamoru yie kuome?’ 32 To ka wawacho ni, ‘Noa kuom dhano.’ ” (Negiluoro ji, nikech ji duto nokawo ni Johana ema janabi adier.)\n33 Omiyo negidwoko Yesu niya, “Ok wangʼeyo.”\nYesu nowachonegi niya, “An bende ok abi nyisou kuma agole teko ma atimogo gigi.”\n* 11:9 Zab 118:25,26 † 11:17 Isa 56:7 ‡ 11:17 Jer 7:11 § 11:26 Loko moko mag Muma otiyo gi weche moko machal gi mantie e Mat 6:15.


Filipi 4 - Holy Bible [Luo Bible 2015] - (Fil 4)\nEmomiyo owetena ma ahero, chung’uru motegno kuom Kristo. Siso oloya kodu ahinya, jowadwa. Un ema umiya mor, kendo un e osimbona, manyiso ni aselocho.\nAkwayo Yuodia gi Suntuke mondo jowinjre kuom Ruoth.\nTo in owadwa maradier, bende akwayi mondo ikony mon-go, nikech gisetiyo koda matek kuom lando Injili, ka wan gi Klement kod jotich wetewa mamoko duto, ma nyingi ondiki e kitap ngima.\nBeduru mamor pile kuom Ruoth kendo amedo wacho ni, beduru mamor.\nMuolo maru mondo onenre ni ji duto. Ruoth chiegni,\nTimuru gik moko duto mane apuonjou, kendo uyudo kuoma, bende ma usewinjo ka awacho kata ka atimo. Eka Nyasach kue nobed kodu.\nMano kaka an gi mor maduong’ kuom Ruoth, nikech uchako upara kendo, bang’ ndalo mang’eny ahinya! Ang’eyo ni ne ok uweyo para, to thuolo mar timo gimoro ema ne otamou.\nOk awach kamano nikech achando gimoro, nimar asepuonjora ni gik ma an-go oroma maber.\nAseng’eyo dak kachando gimoro, kata ka an gi gik mathoth. Asepuonjora wach moro mopondo, omiyo kamoro amora ma antie, e kinde moro amora, to anyalo bedo modhil, kata ka ayieng’, kata ka adenyo, kata ka an gi gik mathoth, kata ka an gi manok.\nTo kata kamano, nutimo maber ahinya kane ukonya e chandruokna.\nUn jo-Filipi, ung’eyo maber ni e ndalo mane akwongo landoe Injili, kane aa piny Makedonia, onge kanyakla mar jo-Kristo kata achiel mane okonya gi chiwo mar pesa, mak mana un.\nKata kane an Thesalonika, to ne ukowona pesa, ok mana dichiel kende, to ndalo mogwarore, mondo akonyrago.\nTo kik upar ni mich ema adwaro. Ooyo, gima adwaro en mana ni mondo Nyasaye omednu ohala.\nKoro andikonu risit! Eri, an gi gik moko duto ma adwaro, kendo mokadho kanyo, ka koro Epafrodito osekelona chiwo mane uorona. Chiwouno en misango madum tik mang’ue mamit, ma Nyasaye oyiego, kendo long’one.\nDuong’ obed ni Nyasachwa kendo Wuonwa nyaka chieng’. Amin.\nMosuru jo-Nyasaye duto man kuom Kristo Yesu. Owete ma wan-go ka omosou.\nJo-Nyasaye duto omosou, to moloyo jogo ma jood Kaisar.\nNg’wono mar Ruodhwa Yesu Kristo obed kod chunyu.


Bible in one year - Luo Bible 2020 - October 29\n1. Ka Jeremia notieko nyiso ji weche duto mag Jehova Nyasaye Nyasachgi, ma gin gik moko duto ma Jehova Nyasaye ne oore mondo onyisgi,\n2. Azaria wuod Hoshaya gi Johanan wuod Karea kod chwo ma jo-jendeke duto nowachone Jeremia niya, “Iriambo! Jehova Nyasaye Nyasachwa pok oori mondo iwachnwa ni, ‘Kik udhi Misri mondo udag kuno.’\n3. To Baruk wuod Neria thuyi kodwa mondo ichiw-wa ne jo-Babulon, mondo ginegwa kata terowa e twech Babulon.”\n4. Omiyo Johanan wuod Karea kod jotend lweny duto kod ji duto ne ok oluwo chik Jehova Nyasaye mar dak e piny Juda.\n5. Kata kamano, Johanan wuod Karea kod jotend lweny duto notelo ne jo-Juda duto mane otony mi odwogo mondo odag e piny Juda koa e pinje duto mane okegie.\n6. Bende negitelone chwo duto, mon kod nyithindo gi nyi ruoth mane Nebuzaradan ma jatend lweny noseweyo gi Gedalia wuod Ahikam, ma wuod Shafan, kod Jeremia janabi kod Baruk wuod Neria.\n7. Omiyo negidhi Misri ka ok giluoro Jehova Nyasaye ma gichopo nyaka Tapanhes.\n8. E Tapanhes kuno wach Jehova Nyasaye nobiro ne Jeremia niya:\n9. “Kane jo-Yahudi ne pod rango, kaw kite moko madongo mondo iyik gi lowo e kind matafare mochan e dhoranga dala Farao man Tapanhes.\n10. Eka iwachnegi ni, ‘Ma e gima Jehova Nyasaye Maratego, ma Nyasach Israel, wacho: Analuong jatichna Nebukadneza ruodh Babulon, kendo anaket kom duongʼne ewi kitegi maseiko kae; mi ogur hembe e wigi.\n11. Enobi kendo omonj Misri, konego jogo monego negi, komako jogo monego maki, kendo konego gi ligangla jogo monego negi gi ligangla.\n12. Obiro moko mach kuom hekalu mag nyiseche mag Misri; enowangʼ hekalu mag-gi kendo enoter nyisechigi e twech. Kaka jakwath tweyo lepe e nungone, e kaka notwe Misri kuome owuon kendo noa kanyo ma ok ohinyore.\n13. Enomuk sirni mowal milamo mag hekalu mar chiengʼ man Misri kendo enowangʼ hekalu mag nyiseche jo-Misri.’ ”\n1. Wachni nobiro ne Jeremia kuom jo-Yahudi modak Misri Mamwalo man Migdol, Tapanhes gi Memfis kod Misri Mamalo:\n2. “Ma e gima Jehova Nyasaye Maratego, ma Nyasach Israel, wacho: Ne ineno masira malich mane akelo kuom Jerusalem kod kuom dala duto mag Juda. Kawuono gidongʼ gunda kendo okethgi,\n3. nikech timbe maricho magisetimo. Negimiya mirima ma iya owangʼ kuom wangʼo ubani kendo lamo nyiseche manono ma gin kata un kata wuoneu ne ok ongʼeyo.\n4. Ne asiko ka aoro jotichna ma jonabi, mane giwacho ni, ‘Kik utim gima mononi ma ok ahero!’\n5. To ne ok gichiko itgi kata winja; ne ok gilokore gia e timbegi mamono kata weyo wangʼo ubani ne nyiseche manono.\n6. Emomiyo, mirimba mager nool oko; mine olandore kobebni e dala mag Juda kod yore mag Jerusalem kendo moketogi gibed gundini mokethore kaka gin kawuono.\n7. “Koro ma e gima Jehova Nyasaye Maratego, ma Nyasach Israel, wacho: Angʼo momiyo ukelo masira malich kuomu ka uweyo chwo gi mon, rawere gi nyithindo mayom, makoro onge joma otony koa kuom jo-Juda?\n8. Angʼo momiyo uwangʼo iya gi gik ma lwetu oloso, uwangʼo ubani ne nyiseche manono ei Misri, kama osebiroe mondo udagie? Unutiekru kendu uwegi ka uloso ne un uwegi gigo mag kwongʼ gi ajara e dier ogendini duto manie piny.\n9. Dibed ni wiu osewil gi timbe maricho mane wuoneu otimo kod mago mane otim gi ruodhi kaachiel gi monde ruodhi mag Juda to gi richo mane utimo kaachiel gi mondeu e piny Juda kod e yore mag Jerusalem?\n10. Nyaka chil kawuono pod ok gibolore kata chiwo luor, bende pod ok girito chikena gi buchena mane amiyou kaachiel gi wuoneu.\n11. “Emomiyo, ma e gima Jehova Nyasaye Maratego, ma Nyasach Israel, wacho: Aramo chuth ni nyaka akel masira kuomu kendo atiek Juda duto.\n12. Anakaw jo-Juda modongʼ mane oramo ni nyaka dhi Misri mondo gidak kanyo. Giduto ginirum Misri; noneg-gi gi ligangla kata ginitho nikech kech. Kochakore ngʼat matin nyaka ngʼat maduongʼ, noneg-gi gi ligangla kata gi kech. Ginibed gir kwongʼ kod bwok, joma ongʼadnegi bura kendo mijaro.\n13. Anakum joma odak Misri gi ligangla, kech kod masira, mana kaka nakumo Jerusalem.\n14. Onge jo-Juda mane odongʼ mane odhi dak Misri ma notony kata kwo ma ok odwogo e piny Juda, ma gigombo duogoe kendo dakie; onge manoduogi makmana ji moko manok manoringo lweny.”\n15. Eka chwo duto mane ongʼeyo ni mondegi wangʼo ubani ne nyiseche manono, kaachiel gi mon duto mane ni kanyo, ne gin oganda mangʼeny, kod ji duto manodak e piny Misri Mamwalo kod Mamalo, nowachone Jeremia niya,\n16. “Ok wanawinj wach miwachonwa e nying Jehova Nyasaye!\n17. Adier wanatim gik moko duto mane wawacho ni wanatim: Wanawangʼ ubani ne Ruoth ma Dhako mar Polo kendo wanamiye misango miolo piny mana kaka wan kod wuonewa, ruodhiwa kod jotendwa notimo e dala mag Juda kod yore mag Jerusalem. E kindeno ne wan gi chiemo mathoth kendo ne wamewo kendo ne onge hinyruok moro amora kuomwa.\n18. To nyaka aa kinde mane waweyo wangʼo ubani ne Ruoth ma Dhako mar Polo kendo chiwone misango miolo piny, wasebedo maonge gimoro amora kendo ligangla gi kech osenegowa.”\n19. Mon-go nomedo wacho niya, “Kane wawangʼo ubani ne Ruoth ma Dhako mar Polo kendo chiwone misango miolo piny, donge chwowa nongʼeyo nine waloso kek machalo gi kite kendo wachiwone misango miolo piny?”\n20. Eka Jeremia nowachone ji duto, chwo kaachiel gi mon, mane dwoke niya,\n21. “Uparo ni Jehova Nyasaye ne ok ongʼeyo wach misengini ma un gi kwereu, kod ruodhiu gi jotendu kaachiel gi jopinyu duto ne otimo e miech Juda kendo e yore mag Jerusalem? Koso uparo ni wiye osewil kodgi.\n22. Ka Jehova Nyasaye ne ok nyal dhi nyime gineno timbeu mamono kod gigo magath mane utimo, pinyu nokwongʼ kendo odongʼ gunda maonge gima odakie, mana kaka en kawuono.\n23. Nikech usewangʼo ubani kendo usetimo richo ne Jehova Nyasaye kendo pod ok uluore kata luwo chikene kata puonj mage kod dwaro mage, masirani osebiro kuomu, mana kaka unene sani.”\n24. Eka Jeremia nowachone ji duto, kaachiel gi mon, “Winjuru wach Jehova Nyasaye, un jo-Juda duto modak Misri.\n25. Ma e gima Jehova Nyasaye Maratego, ma Nyasach Israel, wacho: Un gi mondu usenyiso gi timbeu gik mane usingoru ka uwacho ni, ‘Nyaka wachop singruok mane waketo mar wangʼo ubani kendo chiwo misango miolo piny ne Ruoth ma Dhako mar Polo.’ “Dhiuru nyime, kendo utim gima ne usingo! Rituru singruoku!\n26. To winj wach Jehova Nyasaye, un jo-Yahudi duto modak Misri: ‘Akwongʼora gi nyinga maduongʼ,’ Jehova Nyasaye owacho, ‘ni onge ngʼato angʼata moa Juda modak Misri manochak oluong nyinga kata kwongʼore niya, “Akwongʼora gi nying Jehova Nyasaye Manyalo Gik Moko Duto.”\n27. Angʼiyo kaka dakelnegi hinyruok, to ok kelonegi ber; nimar un jo-Yahudi man Misri nonegu gi ligangla kod kech nyaka tieku pep.\n28. Jogo mane otonyne ligangla kendo odwogo e piny Juda koa Misri nobed manok. Eka jo-Juda duto mane odongʼ mane obiro dak Misri nongʼe ni en wach ngʼa matiyo, mara koso margi.\n29. “ ‘Ma ema nobednu ranyisi ni anakumu kaeni, mondo omi ungʼe ni gima asechano timonu notimre.’\n30. Ma e gima Jehova Nyasaye wacho: ‘Anachiw Farao Hofra ruodh Misri ne wasike madwaro ngimane, mana kaka ne achiwo Zedekia ruodh Juda ne Nebukadneza ruodh Babulon jasike mane dwaro ngimane.’ ”\n97. Yaye, mano kaka ahero chikni! Aparo kuome odiechiengʼ duto.\n98. Chikeni miyo abedo mariek moloyo wasika, nimar gisiko gin koda seche duto.\n99. An gi winjo moloyo jopuonjna duto, nimar arito chikeni.\n100. Wach donjona moloyo jodongo machon nimar arito chikeni.\n101. Asetamo tiendena ni kik wuothi e yore maricho, mondo eka atim gima wachni ochiko.\n102. Pok abaro aweyo chikeni, nimar in iwuon ema isepuonja.\n103. Mano kaka wechegi mit ka abilogi, gimit e dhoga moloyo mor kich!\n104. Chikeni miyo abedo gi winjo; emomiyo achayo yo moro amora marach.\n3. Jatelo mahinyo jochan chalo kaka kodh oula maywero cham oko.\n1. To in, Wuoda, bed motegno kuom ngʼwono ma wan-go kuom Kristo Yesu.\n2. Weche mane iwinjo ka apuonjo e nyim joneno mathoth keti e lwet joma inyalo geno, manyalo puonjo joma moko bende.\n3. Bed modhil e chandruok kaachiel kodwa kaka jalweny maber mar Kristo Yesu.\n4. Onge jalweny ma dwodore gi weche mag dala nimar odwaro mondo obed malongʼo kowinjo jatende ma chike.\n5. Kamano bende e kaka jangʼwech mapiem e ngʼwech ok nyal yudo mich mar jaloch ka ok oringo kaluwore gi chike moketi.\n6. Japur matiyo matek bende ema owinjore ocham nyak mokwongo mar cham.\n7. Par matut kuom gima awacho. Ruoth biro miyi rieko mar winjo tiend weche duto.\n8. Injili malando en ni Yesu Kristo ma Nyakwar Daudi ne ochier oa kuom joma otho.\n9. Wach maberno emomiyo isanda kendo itweya ka ngʼat matimo richo. To wach Nyasaye ok otwe.\n10. Omiyo adhil kuom duto nikech adwaro ni joma Nyasaye oyiero bende oyudie warruok miyudo kuom Kristo Yesu, kendo makelo duongʼ mochwere.\n11. Ma e wach mar adier: Ka wasetho kode, to wanabed mangima kode bende;\n12. to ka watimo kinda, to wanalochi kode bende; to ka wakwede, to en bende nokwedwa;\n13. to ka ok wabedo jo-adiera, en pod obedo mana ja-adiera, nikech ok onyal kwedore owuon.\n14. Par nigi wechegi kisiemogi e nyim Nyasaye ni giwe dhawo kuom weche maonge ohala maketho mana chuny joma winjogi.\n15. Tem matek mondo ichiwri ne Nyasaye kaka jatich molony ma wiye ok kuodi kendo mapuonjo Wach mar adiera e yo makare.\n16. Pogri kod mbekni manono mag piny nikech jok moketo chunygi e gik ma kamago medo bedo mabor moloyo gi Nyasaye.\n17. Puonj mag joma kamago biro landore ka adhola malandore. Achiel kuomgi gin Humenayo gi Fileto,\n18. mosebayo yo moweyo adiera. Giseweyo adiera ka gipuonjo ni chier osetimore, kendo giketho yie mar ji moko.\n19. Kata kamano mise mongirore mar Nyasaye ochungʼ motegno kendo ondikie ndiko ma ok ruchre mawacho niya, “Ruoth ongʼeyo joge,” kendo niya, “Ngʼato ka ngʼato maluongo nying Ruoth nyaka pogre gi timbe maricho.”\n20. Ongʼere in e ot moro amora maduongʼ nitie gige tedo molos gi dhahabu kata fedha, to bende nitie moko molosi gi bao kata lowo. Mokwongogo itiyogo tije mogen, to mokogo itiyogo tich aticha.\n21. Omiyo ka ngʼato opwodhore kuom puonj mochido to enobed kaka gir tich mitiyogo tije mogen. Enodok ngʼat maler ma Ruoth oyiego kaka jatichne makare kendo moikore tiyo tich moro amora maber.\n22. Ring iwe gombo maricho mag jomatindo kendo ket chunyi mar luwo ngima maler, gi yie, gihera, kod kwe, kaachiel gi joma lamo Ruoth Nyasaye gi chuny maler.\n23. Pogri chuth gi mbekni mofuwo maonge rieko, kingʼeyo ni gikelo dhawo.\n24. To jatich Ruoth ok owinjore bed makwiny, to onego obed mangʼwon gi ji duto kendo onego obed japuonj molony ma hore mos.\n25. Joma dagi puonjne nyaka orie gi muolo, ka en gi geno ni Nyasaye nyalo miyogi thuolo mar lokruok mar weyo richo mi gingʼe adiera,\n26. kendo kogeno ni pachgi nyalo yawore mi gitony gia e obadho mar Satan moseketogi e twech mar timo dwarone.


Mathayo 26 - Holy Bible [Luo Bible 2015] - (Mat 26)\nKane Yesu osetieko wechego duto, nowacho ni jopuonjrene niya,\n“Ung’eyo ni bang’ ndalo ariyo Sap Pasaka biro betie, kendo nondhog Wuod Dhano mondo ogur e msalaba,”\nTo e kindeno, jodolo madongo kod jodong oganda ne jochokre e laru mar jadolo maduong’ ma nyinge Kaiafa.\nNe gichano kaka digimak Yesu ling’ling’ mondo ginegi.\nTo ne gineno ni ber mondo kik gimake e ndalo Sawo, nikech dipo ka ji otimo koko.\nKane Yesu ni Bethania e od Simon jadhoho,\ndhako moro nobiro ire gi chupa molos gi alabasta, moting’o mo mang’ue ng’ar ma nengone tek, mi oolo e wi Yesu, ka Yesu chiemo.\nTo kane jopuonjrene oneno kamano, mirima nomakogi, mi gipenjore niya, “Morni iketho nang’o?\nKa da ni oloke, to da okelo pesa mang’eny, mi opog ni joma odhier.”\nTo Yesu nong’eyo gima giparo, mowachonigi niya, “Ere gima omiyo uchando dhakoni? Osetimona gima kare kendo maber.\nJoma odhier ni kodu ndalo duto, to an ok an kodu ndalo duto.\nKane oolo morni kuoma, to nomiyo ringra odoko moikore ni yik.\nAwachonu adier ni kamoro amoro ma nolandie wach maber man kuomani e piny duto to gima dhakoni osetimo bende nohul, kiparego.”\nBang’e, ng’at achiel kuom jopuonjre Yesu apar gariyo, ma nyinge Judas Iskariot, nodhi ir jodolo madongo,\nmopenjogi niya, “Ang’o ma dumiya, ka aketo Yesu e luetu?” Kuom mano ne gimiye siling’ piero adek.\nOmiyo chakre chieng’no, Judas nochako rango yo ma dondhoggo Yesu.\nChieng’ mokwongo mar Sap makati ma ok ketie Thowi, jopuonjre Yesu nodhi ire, mopenje ni, “Ere kama idwaro ni mondo waiknie Sap Pasaka?”\nNodwokogi niya, “Dhiuru Jerusalem ir ng’at moro, mondo uwachne ni, ‘Japuonj owacho ni sane osechopo, kendo obiro chamo Sap Pasaka e odi kod jopuonjrene.’ ”\nJopuonjrene notimo kaka Yesu nowachonigi, mi gidhi giiko Pasaka.\nKane koro piny oseyuso, Yesu nobet piny kod jopuonjrene apar gariyo mondo ochiem,\nkendo kane oyudo gichiemo nowachonigi niya, “Awachonu adier ni ng’at achiel kuomu biro ndhoga.”\nKane giwinjo kamano, chunygi nochandore malit, mi moro ka moro openje ni, “Ruoth, en an koso?”\nYesu to nodwokogi niya, “Ng’at achiel maluto lwete koda e tawo kuomu, un ji apar gariyo, ema biro ndhoga.\nWuod Dhano biro tho mana kaka Muma wacho, to mano kaka nodok malit ni ng’at ma biro ndhoge! Da obedo maber ni ng’atno ka dine ok onywole.”\nTo Judas, mane biro ndhoge, nopenje niya, “Japuonj an e ng’atno koso?” Eka Yesu nodwoke ni, “Isewacho.”\nKane gichiemo kamano, Yesu nokawo makati, moguedho, eka nong’ingo, momiyo jopuonjrene, kowacho niya, “Kawuru, ucham. Ma e ringra.”\nBang’e nokawo kikombe, kendo kane osegoyo ni Nyasaye erokamano, nomiyogi kowacho niya, “Madhuru uduto,\nnikech ma e remba, mochuer ni ji mang’eny, kitimonigigo Winjruok gi Nyasaye mondo owenigi richogi.\nAwachonu ni chakre kawuono ok nachak amadh divai ngang’ nyaka chop amadh divai manyien kodu e piny Wuora.”\nEka Yesu nowachonigi niya, “Uduto ubiro ringo uweya gotienoni nikech gima ang’ notimrena, nimar ondiki e Muma ni, ‘Ananeg jakwath, mi rombe noke.’\nTo Petro nodwoke niya, “Kata ka ji duto oringo oweyi nikech gima otimoreni, anto ok naweyi ngang’.”\nYesu nodwoke ni, “Adier awachoni ni, otieno ma kawuononi, ka pok thuon gweno okok, to ibiro kweda didek.”\nTo Petro nokone niya, “Ooyo, ok nakwedi ngang’ kata ka ochuno ni nyaka atho kodi.” Jopuonjrene mamoko duto bende nowacho mana kamano.\nBang’e yesu nodhi gi jopuonjrene kama iluongo ni Gethsemane, mi owachonigi niya, “Beduru kaeri, ka anto adhi kucha mondo alem.”\nNokawo Petro gi yawuot Zebedi ariyo odhigo. Eka chunye nochako doko malit, ka oparore ahinya.\nNowachonigi niya, “Chuny lit ma an-go lich, madwaro mana nega. Beduru ka, kukonya rito.”\nEka nochwalore nyime matin, mopodho piny auma, kolemo niya, “A Wuora, kanyalore to kikombe mar masira ni mondo okadha; to kik obed kaka an ema adwaro to mana kaka in ema idwaro.”\nEka nodok ir jopuonjrene adek kande, moyudo ka nindo oterogi, mi owacho ni Petro ni, “Kara unindo! Ok unyal konya rito kata mana kuom sa achiel kende?\nYesu nochako odok mar ariyo, mi olemo niya, “Wuora, ka kikombeni ok nyal kadho mak amadho, to gima idwaro ema mondo otimre.”\nNe ochako odwogo, monwang’o ka nindo ochako oterogi nikech wengegi ne pek.\nNe oweyogi, mi ochako odok olemo kendo mar adek, konwoyo mana weche mane osewacho mokwongo.\nBang’e ne ochako odwogo ir jopuonjrene, mopenjogi niya, “Pod unindo aninda kuyueyo? Winjuru, sa koro chiegni mibiro chiwoe Wuod Dhano e lwet joricho.\nChunguru, wadhiuru. Ero, jandhona osekayo machiegni.”\nKane Yesu pod loso, Judas, ma achiel kuom jopuonjre apar gariyo, notucho gi oganda maduong’ man gi ligengni kod arunge, koa ka jodolo madongo kod jodong oganda.\nJandhokne nosenyiso jogo gima obiro timo, kowachonigi niya, “Ng’at ma ang’ amoso kanyodho e en. Makeuru!”\nKamano Judas nodhi ir Yesu piyo-piyo, monyodhe, komose ni, “Misawa, japuonj.”\nTo Yesu nowachone niya, “Omera, tim atima gima okeli.” Eka jogo nobiro momako Yesu matek.\nTo Yesu nowachone niya, “Dwok liganglani e olalo, nikech ji duto makawo ligangla notho mana tho ligangla.\nUparo ni ok anyal kwayo Wuora, mi oorna piyopiyo malaika mang’eny moloyo ogend lweny apar gariyo?\nTo ka kamano, to wach Muma mawacho ni gigi nyaka timre, dichop nadi?”\nSa nogo Yesu nowacho ni oganda mane obirono niya, “Ere gima omiyo ubirona gi ligengni kod arunge, ka joma dwaro jamecho? Pile yande abet ka apuonjo e Hekalu, to ne ok umaka.\nTo magi duto otimore mondo wach mane jonabi ondiko ochop kare.” Eka jopuonjrene duto noringo moweye.\nJoma ne omako Yesu notere e od Kaiafa, jadolo maduong’ kuma ne jopuonj Chik kod jodong oganda osechokore.\nTo Petro noluwe gi chien nyaka laru mar jadolo maduong’. Nodonjo kanyo mobet piny gi jorit, mondo owinj giko mar wachno.\nJodolo madongo gi jobura duto ne dwaro weche mag mirambo ma digidonjnigo ni Yesu mondo onegi.\nTo ne ok ginwang’o wach moro, kata obedo ni joneno mang’eny mag miriambo nobiro kamano. To mogik, ji ariyo nochung’ e nyim jobura,\nmowacho niya, “Ng’atni nowacho ni onyalo ketho Hekalu mar Nyasaye, mi kendo ochak ogere kuom ndalo adek.”\nEka jadolo maduong’ nochung’ mopenjo Yesu ni, “Ok idwokie wach moro kuom weche ma jogi donjonigo koso?”\nYesu to noling’ aling’a thi. Jadolo maduong’ nowachone niya, “Aketi mondo ikuong’ri gi nying Nyasaye Mangima: Nyiswa ane ka in Kristo, Wuod Nyasaye.”\nYesu nodwoke ni, “Ero, isewacho, to awachonu ni chakre kawuono, ubiro neno Wuod Dhano kobet e bat korachwich mar Nyasaye Ma Nyalo Gik Moko Duto, kobiro e boche polo.”\nKane jodolo maduong’ owinjo kamano, noyiecho lawe kowacho ni, “Oseyanyo Nyasaye! Koro ang’o momiyo pod wadwaro joneno? Ero, usewinjo kaka oyanyo Nyasaye!\nUn uneno ang’o?” Ne gidwoke ni, “Bura oloye! Nyaka otho!”\nBang’e ne ging’udho kuome olawo, mi gigoye adhong’, kendo githale,\nka gipenje ni, “In Kristo! Hulnwa ane ng’ama ogoyi!”\nTo noyudo Petro obet oko e laru. Jatich moro manyako nodhi ire, mowachone niya, “In bende ne in kod Yesu ja-Galili.”\nTo ne okwer e nyimgi duto, kowacho ni, “Ok ang’eyo gima iwacho.” Eka noa kanyo, modhi e dho rangach.\nNyako machielo nonene kueno, mowacho ni joma ne ni kanyo niya, “Jali bende ne ni kod Yesu ja-Nazareth.”\nTo ne ochako okwer kendo, kokuong’ore niya, “Ok ang’eyo ng’atno!”\nBang’ kinde matin, joma nochung’ kanyo nosudo machiegni, mowacho ni Petro niya, “Kwerie ane ka ok in achiel kuomgi, nikech dhok miwacho ema fwenyi.”\nEka nochako kuong’ore, koramo ni, “Ok ang’eyo ng’atno.” To gikanyono thwon gweno nokok,\nmi Petro noparo gima ne Yesu osewacho ni, “Kapok thwon gweno okok to nikweda didek.” Mano omiyo Petro nowuok oko, moywak malit.


Browse All : Images by Osaka : Kawachiya Kihe,---[et al] - Japanese Historical Maps\nOsaka : Kawachiya Kihe,---[e …\nKawachiya, Kihe (1)\nBrowse All : Images by Osaka : Kawachiya Kihe,---[et al]\nKaiho dosen Karaku oko saizu / Kawachiya, Kihe. [between 1866 and 1868]\nOsaka : Kawachiya Kihe,---[et al]\nMounted cover title. Copperplate print. In Japanese. Relief shown pictorially.


We don’t Want Roadblocks , says Migori MCT SACCO Chair – Sky Fm\nBy Moses Omollo…… 11/9/2020\nJakom mar MCT(Migori county transport sacco) migosi Samuel odoo okwayo sirkal mondo onyal donjoree e wach road block ma sani koro opongo apaya ma opogore opogore man e county ma Migori.\nKane oloso kod jofwambo jakom mar MCT(Migori County Transport Sacco)Migosi Samuel doo ne okoni giol kaka weg geche e county ma Migori ka otenore kod wach mag roadblocks ma sani oket kod obila e county ma migori mangima kod gwenge mag Nyanza wach ma migosi Samuel doo dwaro mondo onyal gol oko.\nMigosi Samuel doo ne okoni e thuolo mokalo chien ne giseko chwalo lipot machal kod maa ne jatend obila e gwenge ma Nyanza ma okoni ni ne osingo mar neno ni roadblocks go onyal gol oko nimar tijgi maduong en mana kawo omenda kuom geche matiyo kod apayanoero.\nNe okwayo sirkal kod jotelo mane oyier e county ma migori mondo onyal donjore e wach roadblocksgi ma sani opongo county ma migori mondo onyal golgi oko ka okoni e apaya mawuoke boma ma Isbania nyaka rongo nitiere roadblocks maromo 5 ma okoni kawo mana omenda kuom geche ma tiyo kod apayago ka geche mawuok e gwenge mag kisii kadhi bomet to onge kod roadblocks mathoth kamanono mantie e county ma Migori.


Be Nyasaye Winjoga Lamowa Kendo Timonwa Kaka Wakwaye?\nSOM E Acholi Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Baoule Batak (Toba) Bengali Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitumbuka Chiyao Chokwe Chol Chuvash Cibemba Cinyanja Croatian Czech Danish Dholuo Drehu Dutch Efik Estonian Ewe Faransa Fijian Finnish Ga Garifuna Georgian German Greek Guarani Gujarati Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Igbo Iloko Indonesian Isoko Italian Japanese Javanese Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kisungu Kongo Korean Krio Lamba Latvian Lingala Lithuanian Luganda Lukhonzo Lunda Luvale Macedonia Malagasy Malay Malayalam Mam Mambwe-Lungu Marathi Maya Mazatec (Huautla) Mixe Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Ndebele (Zimbabwe) Ngabere Norwegian Nyaneka Nzema Ossetian Otetela Papiamento (Aruba) Papiamento (Curacao) Pidgin (Cameroon) Polish Portuguese Punjabi Quechua (Bolivia) Quichua (Imbabura) Romanian Runyankore Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tiv Tlapanec Tojalabal Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Vietnamese Wallisian Wayuunaiki Xhosa Yoruba Zande Zapotec (Isthmus) Zulu\nWACH MADUONG’ MA GASET WUOYOE | KAKA LAMO NYALO KONYOWA\nBe Nitie Ng’at ma Winjoga Lamowa?\nJomoko paroga ni lamo en gima kethonegi seche, ni kata ka gilemo onge ng’at ma winjogi. Jomoko to osetemo lemo, to ok giseyudo dwoko mag lamogi. Ng’at moro ma ok oyie kuom Nyasaye notemo paro ni Nyasaye en ng’at machalo nade, kae to nolemo kowacho kama: “Wachna kata gimoro matin.” To bang’e nowacho ni Nyasaye ne “oling’ aling’a thi.”\nKata kamano, Muma nyisowa ni nitie ng’at ma winjoga lamo, ng’atno en Nyasaye. Muma ne ondiko wechegi ne oganda moro ma ne odak chon: “Adier, [Nyasaye] nong’wonni kowinjo duondi kiyuak; ka nowinj noduokni wach.” (Isaiah 30:19) Ndiko machielo e Muma wacho kama: “To kwayo mar jo matir omiye mor.”—Ngeche 15:8.\nYesu ne olemo mi Wuon-gi ‘ne owinjo lamone.’ —Jo-Hibrania 5:7\nMuma bende oting’o ranyisi mag joma Nyasaye ne owinjo lamogi. Achiel kuom ndikogo wacho ni Yesu ne ‘okwayo Jal ma ne nigi nyalo mar rese, mi ne owinj lamone.’ (Jo-Hibrania 5:7) Ranyisi mamoko yudore e bug Daniel 9:21 kod 2 Weche mag Ndalo 7:1.\nKare ang’o momiyo jomoko paroga ni Nyasaye ok dwokga lamogi? Nyasaye ma Muma wuoyoe ma nyinge en Jehova * winjoga mana kwayo mag joma lame en kende to ok mag joma lamo nyiseche mamoko kata kweregi. Nyasaye bende dwaro ni “wakwaye kaluwore gi dwache,” tiende ni gik ma oyiego. Ka wakwayo Nyasaye e yo mowinjore, to onyisowa ni “owinjowa.” (1 Johana 5:14) Kuom mano, dwarore ni wang’e Nyasaye ma Muma wuoye, kendo wapuonjre dwache eka obiro winjo lamowa.\nJi mang’eny ong’eyo ni lamo ok en mana gima ji timo atima, to gin gadier ni Nyasaye winjo kendo dwoko kwayogi. Isaac, ma a Kenya, wacho kama: “Nalemo mondo ayudie ng’at ma ne nyalo konya winjo tiend weche Muma. Mapiyo bang’e, ng’ato ne obiro ira mokwaya mondo okonya ng’eyo tiend weche manie Muma.” Hilda ma a Philippines ne dwaro weyo madho ndawa. Bang’ kosetemo ding’eny motame, jaode nojiwe kama, “Donge inyalo lemo mondo Nyasaye okonyi?” Notiyo gi puonjno kendo owacho niya: “Ne awuoro kaka Nyasaye nokonya. Ma achako weyo gombo madho ndawa. Gikone, naweyo madhe chuth.”\nBe Nyasaye nyalo konyi loyo gik ma keloni parruok ma nyalo moni timo dwache?\n^ par. 6 Muma puonjowa ni nying Nyasaye en Jehova.


Zaburi 90 - Holy Bible [Luo Bible 2020] - (Zab 90)\nLamo mar Musa ngʼat Nyasaye. Yaye Jehova Nyasaye, isebedo kar dak marwa nyaka nene e tienge duto.\nKane pok gode obetie kata kane pok ichweyo piny gi ji modak e iye, to isebedo ka in Nyasaye nyaka nene kendo manyaka chiengʼ.\nIdwoko dhano e lowo, kiwacho niya, “Doguru e lowo un koth dhano.”\nNimar higni alufu achiel e nyimi chalo gi odiechiengʼ manyoro mosekalo, kata gi sa mar otieno.\nIywoyo dhano ilalgo nono ka nindo mar tho terogi; gichalo gi lum mangʼich mar okinyi,\nma kata obedo ni loth ka ngʼich gokinyi to godhiambo to ner kendo two.\nMirimbi tiekowa kendo kecho mikechogo kodwa bwogowa.\nIseketo richowa e nyimi, ee, richowa ma watimo lingʼ-lingʼ ineno seche duto.\nNdalowa kadho piyo nikech mirimbi; hikwa rumo piyo gi chir.\nNdalowa en piero abiriyo kata piero aboro, ka ringrewa otegno; to kata kamano ndalogo duto opongʼ gi chandruok kod kuyo, nimar gikalo piyo, kendo gilal nono.\nEn ngʼa mongʼeyo teko mar mirimbi? Nimar gero mari nigi teko machalo gi teko ma luori kelo.\nIbiro siko kikecho nyaka karangʼo, yaye Jehova Nyasaye? Lokri, kech jatichni.\nRomwa gokinyi gi herani ma ok rem, mondo wawer gi ilo kendo wabed mamor ndalowa duto.\nMi wabed mamor amingʼa mana kaka isemiyo waneno malit, marom gi higni ma wasenene chandruok.\nMad tijeni nere gi jotichni, mad duongʼni nyisre ne nyithindi.\nMad ngʼwono mar Ruoth Nyasachwa obed kodwa; yie igurnwa tich mar lwetwa, ee gurnwa tich mar lwetwa.


Luka 11 - Holy Bible [Luo Bible 2020] - (Luk 11)\nChiengʼ moro Yesu ne lamo kamoro. Kane otieko, achiel kuom jopuonjrene nowachone niya, “Ruoth, puonjwa lamo, kaka Johana bende nopuonjo jopuonjrene.”\nNowachonegi niya, “Ka ulamo to wachuru kama: “ ‘Wuonwa, nyingi mondo omi duongʼ, pinyruoth mari obi.\nMiwa odiechiengʼ kodiechiengʼ chiembwa mapile pile.\nEka nowachonegi niya, “Ka dipo ngʼato kuomu nigi osiepne to odhi dier otieno mi owachone ni, ‘Osiepna holae makati adek,\nnikech osiepna moro mane ni e wuoth osebiro lima to aonge gimoro ma anyalo keto e nyime mondo ocham.’\nEka ngʼat mane ni e ot nodwoke ni, ‘We chanda. Dhoot oselor, kendo nyithinda ni koda e kitanda. Ok anyal chungo kendo miyi gimoro amora.’\nAwachonu ni kata obedo ni ok onyal aa malo mondo omiye makati kaka osiepne, to nikech kinda mar ngʼatno, obiro aa malo mi omiye moromo kaka odwaro.\n“Omiyo awachonu kama: Kwauru to nomiu; dwaruru to unuyudi kendo dwongʼuru to noyawnu dhoot.\nNimar ngʼato ka ngʼato mokwayo imiyo, ngʼato madwaro nwangʼo kendo ngʼama dwongʼo, noyawne dhoot.\n“En ngʼa kuomu, wuone, ma ka wuodi okwayi rech, to imiye mana thuol?\nKata kokwayi tongʼ gweno, imiye mana thomoni?\nKa un, ma un joricho kamano, ungʼeyo miyo mich mabeyo ne nyithindu, koro Wuonu manie polo donge nyalo chiwo Roho Maler ne joma okwaye.”\nChiengʼ moro Yesu ne riembo jachien mamomo. Kane jachien osewuok, ngʼat ma momono nowuoyo, kendo oganda nohum nono.\nTo moko kuomgi nowacho niya, “Belzebub ruodh jochiende, ema ogologo jochiende.”\nJomoko to noteme kakwaye ranyisi moa e polo.\nYesu nongʼeyo parogi mi nowachonegi niya, “Pinyruoth moro amora mopogore owuon nyaka kethre, kendo ot mantiere gi pogruok biro gore piny.\nTo ka ariembo jochiende gi lith lwet Nyasaye to kare pinyruoth Nyasaye osebironu.\nTo ka ngʼat maratego moloye omonje mi oloye to omayo ngʼatno gige lweny mane okete e genone, kendo oyako gige odhigo.\n“Ngʼat ma ok ni koda kedo koda, kendo ngʼat ma ok konya choko ji keyo ji.\n“Ka jachien marach owuok kuom ngʼato, owuotho kuonde motwo koni gi koni komanyo kama doyudie yweyo, to ok oyudi. Eka owacho ni, ‘Abiro dok e ot mane aaye.’\nKa ochopo, to oyudo ka odno oywe maler kendo ochan maber.\nEka odok kendo oomo jochiende abiriyo mamoko maricho moloye, kendo gibiro gidonj mi gidag kanyo. Bangʼe achien ngima ngʼatno bedo marach moloyo kaka nochal mokwongo.”\nKane oyudo Yesu wacho wechegi dhako moro maneni ei ogandano nowacho matek niya, “Ogwedh miyo mane onywoli kendo odhodhi.”\nNodwoko niya, “Jogo mogwedhi gin mana joma winjo wach Nyasaye kendo rito.”\nKane oyudo oganda medore, Yesu nowacho niya, “Ma en tiengʼ marach. Gikwayo ranyisi mar hono, to ok bi miye moro amora makmana ranyisi mar Jona.\nTo mana kaka Jona ne en ranyisi ne jo-Nineve e kaka Wuod Dhano biro bedo ne tiengʼni.\nRuoth ma dhako mar piny ma milambo nochungʼ chiengʼ bura kaachiel gi tiengʼni kendo enongʼadnegi bura kaka joketho, nimar nobiro koa e tungʼ piny kuma bor mondo owinj rieko Solomon, to sani koro nitie ngʼato ka maduongʼ moloyo Solomon.\nJo-Nineve biro chungʼ e bura kaachiel gi tiengʼni kendo nongʼadnegi bura kaka joketho; nimar gin ne giweyo richo kane giwinjo yalo mar Jona, to sani koro nitie ngʼato maduongʼ moloyo Jona.\n“Onge ngʼato mamoko taya to okete kama opondo, kata oume gi bakul. Kar timo kamano to okete ewi rachungi taya mondo jogo madonjo one ler.\nWangʼi e taya mar ringri, ka wengegi neno maber, to ringri duto opongʼ gi ler. To ka giricho, ringri bende mudho opongʼo.\nOmiyo, neuru, ni ler manie iu ok en mudho.\nEmomiyo, ka ringri duto bende opongʼ gi ler, kendo kaonge mudho kuome kamoro amora to obedo maler chutho, mana ka gima ler mar taya rieny kuomi.”\nKane Yesu osetieko wuoyo, ja-Farisai moro norwake mondo gichiem kode, omiyo nodonjo ei ot kendo nobedo kodgi e mesa.\nTo ja-Farisai kane oneno ni Yesu ne ok okwongo ologo motelone chiemo, nowuoro.\nEka Ruoth nowachone niya, “Koro un jo-Farisai ulwoko ngʼe kikombe gi bakul to, gie chunyu to upongʼ gi wuoro kod timbe maricho.\nUn joma ofuwo gi! Donge Jal mane ochweyo ngʼe gik moko, ema nochweyo koda igi bende?\nTo chiwuru gima ni e bakul ne joma odhier, eka gik moko duto biro bedonu maler.\n“Unune malit un jo-Farisai, nikech uchiwo ne Nyasaye mich mar achiel kuom apar mar gik ma milimili kaka apoth gi odielo, kod alode mamoko mag puodho, to ujwangʼo ngʼado bura kare kod hero Nyasaye. Owinjore ne utim gik ma achien-go, ka ok uweyo mak utimo mokwongogo.\n“Chandruok ochomou un jo-Farisai, nikech uhero kombe moyiedhi manie sinagoke kod mos e chirni.\n“Unune malit nikech uchalo gi liete moumore ma ji wuotho kuomgi ka ok gingʼeyo.”\nAchiel kuom jal molony e chik nodwoke niya, “Japuonj, ka iwuoyo kamano wan bende iyanyowa.”\nYesu nodwoko niya, “Un joma olony e chik, bende chandruok ochomou nikech umiyo ji tingʼ mapek ma ok tingʼo yot ngangʼ, to un uwegi ok unyal konyogi tingʼogi kata mana gi lith lwetu.\n“Unune malit nikech ugero, kendo umwono liete jonabi, to kwereu ema nonegogi.\nKuom mano unyiso ni uyie gi gima kwereu notimo, neginego jonabi, to un to koro umwono lietegi.\nKuom mano Nyasaye e riekone nowacho niya, ‘Abiro oronegi jonabi gi joote, kendo moko kuomgi ne ginegi to moko ginisandi!’\nEmomiyo ibiro keto remb jonabi mosechwer duto ewi tiengʼni nyaka aa remb jonabi mosechwer aa chakruok piny.\nChakre remb Abel nyaka remb Zekaria, mane onegi e kind kendo mar misango kod kama ler mar lemo. Ee awachonu ni tiengʼni ibiro kumo nikech mago duto.\n“Unune malit un joma olony e chik, nikech usemayo ji rayaw mar dhood rieko. Un uwegi pok udonjo kendo joma donjo bende usegengʼonegi.”\nKane Yesu oa kanyo, jo-Farisai gi Jopuonj Chik nochako kwede gi gero kendo ne gichande gi penjo mangʼeny.\nKa girito mondo gimake gi gimoro amora mane onyalo wacho.


2 Ruodhi 12 - Holy Bible [Luo Bible 2020] - (2Ru 12)\n2 Ruodhi 12\nE higa mar abiriyo mar loch Jehu, Joash nobedo ruoth kendo nobedo e loch Jerusalem kuom higni piero angʼwen. Min mare ne iluongo ni Zibia; mane aa Bersheba.\nJoash notimo gima ber e wangʼ Jehova Nyasaye e higni duto mane Jehoyada jadolo ne ngʼadone rieko.\nKata kamano kuonde motingʼore gi malo mag wangʼo misengini ne ok omuki kendo ji nodhi nyime mana gi chiwo misengini kod wangʼo ubani mangʼwe ngʼar kanyo.\nJoash nowachone jodolo niya, “Chokuru pesa duto mokel kaka chiwo mag pwodhruok e hekalu mar Jehova Nyasaye; pesa moyudi e kwano ji, pesa moyudi e singruok mar ngʼato e ngimane kod pesa ma ngʼato ochiwo kuom hero mare owuon.\nWeuru jadolo ka jadolo oyud pesa koa kuom achiel kuom jokan pesa; pesano onego olosgo kamoro amora ma okethore ei hekalu.”\nBangʼ higni piero ariyo gadek ka ruoth Joash osebedo e loch; jodolo ne pok oloso kuonde momukore ei hekalu.\nKuom mano ruoth Joash noluongo Jehoyada jadolo kod jonabi mamoko, mopenjogi niya, “Angʼo momiyo ok ulos kuonde mane okethore e hekalu? Kik uchak ukaw pesa ir jokenou, to utergi ne joma onego olos kuonde momukore e hekalu.”\nJodolo noyie ni ok gibi choko pesa kendo kuom ji kendo gin giwegi bende ok gibi loso kuonde mokethore mag hekalu.\nJehoyada jadolo nokawo sanduku moro, motucho raumne kendo nokete e bat korachwich mar kendo mar misango kama ochomore gi dhood hekalu mar Jehova Nyasaye. Pesa duto mane donjo e hekalu mar Jehova Nyasaye, jodolo ma jorit dhoot ne ketogi e sandukuno.\nKinde duto mane gineno ka pesa opongʼo sanduku, jagoro maka ruoth kod jadolo maduongʼ ne biro kwano pesa mane okel e hekalu mar Jehova Nyasaye kendo ketogi e mifuke.\nKa pesago ne osengʼe kwan-gi, ne gimiyogi nyipeche mane ochungʼ ne tich loso hekalu. Kanyo bende ema ne gigoloe pesa ma ichulo joma tiyo ei hekalu mar Jehova Nyasaye ma gin jogo randa, jogedo kod jopa kite.\nNegingʼiewo bepe kendo gipayo kite mondo olosgo kuonde mokethore e hekalu mar Jehova Nyasaye, kendo chulo gik moko duto mane dwarore mondo hekalu oduog kare.\nPesa mane okel e hekalu ne ok otigo kuom loso tewni mag fedha gi gik mingʼadogo otambi mar teyni, kod tewni, kod bakunde mag kiro remo, kaachiel gi turumbete kod gik moko duto mag dhahabu gi fedha mar hekalu mar Jehova Nyasaye,\nto pesano notigo kuom chulo jotich mane loso kuonde mane omukore e hekalu.\nNe ok gidwar ni mondo olernegi kaka pesa otiyo e lwet joma ne omi mondo ochul jotich, nimar ne gin joma ogen.\nTo pesa mane ogol kuom misango mar pwodhruok e ketho gi mag chiwo migolo kuom richo motim ok ne kel ei hekalu mar Jehova Nyasaye, mago ne iwene jodolo.\nE ndalono ema Hazael ruodh Aram ne odhi momonjo Gath mi omake. Eka ne odhi mondo omonj Jerusalem bende.\nTo Joash ruodh Juda nokawo gik moko duto mowal mane kwerene kaka Jehoshafat, Jehoram kod Ahazia mane gin ruodhi mag Juda osechiwo ne Jehova Nyasaye. Gigo duto Joash noorone Hazael ruodh Aram, kaachiel gi gik moko duto mane en owuon osechiwo ne Jehova Nyasaye; kaachiel gi dhahabu duto mane ni e kar keno mar hekalu mar Jehova Nyasaye kod kar keno mar od ruoth kendo Hazael ne ok omonjo Jerusalem.\nTo kuom weche moko mondiki e ndalo loch Joash gi gik moko duto mane otimo donge gin e kitabu mondikie weche mag ndalo mag ruodhi Juda?\nJodonge nowinjore mondo ondhoge mi onege e Beth Milo, e yo madhi mwalo Sila.\nJodonge mane onege ne gin Jozabad wuod Shimeath kod Jehozabad wuod Shomer. Notho moike kod kwerene e Dala Maduongʼ mar Daudi kendo Amazia wuode nobedo ruoth kare.\n2 Ruodhi 12:1\n2 Ruodhi 12:2\n2 Ruodhi 12:3\n2 Ruodhi 12:4\n2 Ruodhi 12:5\n2 Ruodhi 12:6\n2 Ruodhi 12:7\n2 Ruodhi 12:8\n2 Ruodhi 12:9\n2 Ruodhi 12:10\n2 Ruodhi 12:11\n2 Ruodhi 12:12\n2 Ruodhi 12:13\n2 Ruodhi 12:14\n2 Ruodhi 12:15\n2 Ruodhi 12:16\n2 Ruodhi 12:17\n2 Ruodhi 12:18\n2 Ruodhi 12:19\n2 Ruodhi 12:20\n2 Ruodhi 12:21


Jokor wach Luwo Sulwe Nyaka Ir Yesu | Ngima mar Yesu\nJOKOR WACH LUWO “SULWE” MORO NYAKA JERUSALEM EKA BANG’E GIDHI IR YESU\nJomoko oa yo Wuok-Chieng’. Gin jokor wach ma konyore gi sulwe, giwacho ni kuom timo kamano ginyalo ng’eyo tiend gik ma timore e ngima dhano. (Isaiah 47:13) Ne gineno “sulwe” moro kane pod gin yo Wuok-Chieng’, kendo gisewuotho kilomita mang’eny ka giluwo sulweno. Sulweno tayogi nyaka Jerusalem, kar tayogi nyaka Bethlehem.\nBang’ chopo Jerusalem, jokorgo penjo kama: “Ere jal monyuol ma en ruodh Jo-Yahudi? Nimar ne waneno sulwe mare ka wan yo Wuok-Chieng’, kendo wasebiro mondo wakulrene ka wamiyego luor.”—Mathayo 2:1, 2.\nHerode ma ruodh Jerusalem winjo wachno kendo chunye chandore ahinya. Omiyo, oluongo jodong-jodolo kod jotend din mar Jo-Yahudi, kendo openjogi kama ne idhi nyuolie Kristo. Gidwoke ka gitiyo gi Ndiko niya: “E Bethlehem.” (Mathayo 2:5; Mika 5:2) Bang’ mano, Herode chano mondo oter jokor wachgo ire ling’ling’. Kae to owachonegi kama: “Dhiuru unon wach nyathi matinno adimba, to ka uyude, uduokna wach mondo an bende adhi akulrane.” (Mathayo 2:8) To adier en ni Herode dwaro ni oneg nyathi matinno bang’ yude.\nKa jokorgo osewuok e nyim Herode, gimoro miwuoro timore. “Sulwe” ma ne oyudo giseneno ka gin yo Wuok-Chieng’ telo kendo e nyimgi. Kuom adier, mano ok en aena sulwe mapile, to en sulwe mana moket mondo otagi. Jokorgo luwo sulweno nyaka kama ochung’ie e wi ot ma Josef gi Maria sani odakie kanyachiel gi wuodgi ma pod tin.\nSama jokor wachgo odonjo e ot, giyudo Maria gi Yesu ma pod en nyathi matin. Gikanyono, jokorgo kulore ne Yesu. Kendo gimiye mich mag dhahabu, ubani ma rachar, kod manemane. Bang’e, ka gichiegni dok ir Herode, Nyasaye kwerogi e lek ni kik gitim kamano. Omiyo, gidok e pinygi ka gitiyo gi yo machielo.\nNg’ano miparo ni nochiwo “sulwe” ma notayo jokor wachgo? Ng’e ni sulweno ne ok otayogi achiel kachiel nyaka Bethlehem ir Yesu. Kar mano, sulweno ne otayogi nyaka Jerusalem, kama ne giromoe gi Ruoth Herode, jal ma ne dwaro nego Yesu. To Herode dotimo kamano ka dine bed ni Nyasaye ok ogeng’o jokor wachgo mondo kik gidhi ginyis Herode kama Yesu ne nitie. Kuom adier, nenore maler ni jasik Nyasaye ma en Satan e ma ne dwaro nego Yesu, kendo notiyo gi yorno mondo otem chopogo dwacheno.\nEre kaka wanyalo ng’eyo ni “sulwe” ma jokor wach ne oneno ne ok en aena sulwe mapile?\nJokor wach yudo Yesu kodak kanye?\nAng’o momiyo wanyalo bedo gadier ni Satan e ma ne otayo jokor wachgo?\nbe onego wapar Yesu mana ka en nyathi matin? “Joma riek” ma ne obiro neno Yesu ne gin ng’a gini? Ang’o ma Yesu timo gie sani?


1Cor 6 | `KMO | STEP | Kristen ma por rii riiti yaka kumwoyen, majika siiney, opoche yeechi gavman yechi misomak ye i anasatanakech. God riiti ma mima yecha keena eeta kiki sowak, ye anasakiita.\nKRISTEN MA YEOPOCHE YECHI YAKAKUMWOYEN YE I ANASATANAKECH\n1 Kristen ma por rii riiti yaka kumwoyen, majika siiney, opoche yeechi gavman yechi misomak ye i anasatanakech. God riiti ma mima yecha keena eeta kiki sowak, ye anasakiita. 2 Kwo boy saka hechawak, God riiti ma mima nota komas diita nosapek tawa man keyibochi anasabakiita? 3 Kwo boy saka hikitawak, nota ejel yenya anasabakiita? Eecha otiinak, notapa kiki siinak, diita nosapek tawa boboyen anasabakiita! 4 Wowak, diita anasak tawa yo kwotak yanak, kwo kapo diita majin yeechiniga biish tawa ma yenya anasaken ye ikiita? 5 Ada kwona wochawey, kwo na heebiya ya. Kapo hokwa sokwa ma por kwotaka takasakech? Rii tawa. Riipa kwona anaseechikiita. Yaka kumwoy piir maji owuk siitaweyn, riipa piiriina anaseechikiita. 6 Wowak, kwo kapasek otiito. Kwo yaka kumwoy awa awa maji ba diimachi ma por rii akar Kristen ma yeechi ye i biish tawa ma yechi misomak maji anasato.\n7 Kwota yaka kumwoyen anasatawey, eeta yikadey nobok kwo eeka sakato. Boyewak kwo saka heechuwak anadii ma ye kwoti boboyen yanak, kwo abosuchikiita? Sa kayayek sii. Ma ye kwona kapasek boboyen otiiney, eena heechi. 8 Ayo. Kwota kapasek otiitawak, kwo anadii ma yechi boboyen hiyik yato. Yaka kumwoy yechi boboyen hiyik yato.\n9 Kwota hecho ma boboy kapaseken otii tawey, ye God riiti kigdomek iyarekasakech. Kwo opoche mayama woshepiitanakech. Diita yikadey ma ye God riiti kigdom iyarekasakech: Nobo anamesheroko tawa ma, woshepii tawa god riiti hin yesokwa tawey, miman kapasek yatawey, ma kaw ye mimaga eecha siiken otii tawey, 10 hiyi ya tawey, mey boboyen kwoya hechi i hiyik ya tawey, uku eechi beyi tawey, anadii ma yechi hin dagiir poy tawey, lon nediik reekii tawey, eeta yikadey ma ye God riiti kigdom iyarekasakech. 11 Mashi kwo eeta yikadey ma taba tar. Tari kwi kapasek boboyen kwo uku ya poyir. God riita kwona hisiirek, kwo eeta riiti. Harapa Jisas Kraist riiti hik, God riiti Spiritek, kwo eeta God riiti misomak nagwa nagwa tawa.\nNOTA NOTI MABAK OTIICHICHANAK, GOD RIITI HIN SA YESOKWA TA\n12 Ma kaw ye kapo eecha wocho: “Ana heechi tawak ada eyey boboyen otiikiita.” Wowak, eeta eyey boboy sii ana kiyatayekasakech. Ada kapo wok, “God riita na heechi tawak, ada eyey boboyen atiito. Wowak, eeta kapasek boboy pochi sokwa ana siitii kowunak, ada biish wakasa ma siikiita. 13 Anadii ma por rii kapo eecha wocho: “Aboboyen eeta sugu siiti a boboyen. Sugu sii aboboyen ya tawa boboy.” Ayo. Wowak, God riita komas piiriina otii hamakiita. Maba tawak, opoche nobo anamesheroko tanakech. Yaho. Maba eeta Harapa riiti. Harapa riita eeta maba siiti. 14 God riita eeta Harapa riina tiiriimok awasen yeechi yesokwarega, riita riiti hapaga boboyek nona eechaba yesokwakiita.\n15 Kwota hikitu kwoti maba sii eeta Harapa riiti maba kawka eecha tawa. Eecha tawak, ii boy ada Kraist riiti maba kawen yeechi nobo anamesheroko tawa mima siiti mabak heechikiita? Yaho. 16 Kwo kaposaka hechawak ma i nobo anamesheroko tawa mima siitaka eecha bogoney, rii eeta piiriita podateba maba tawa? Mashi keyir maji sii geenyek kwodii wocho: “Piiriipa podeta mababak eeka siikiita.” 17 Wowak, ma por rii mayama eeta Harapa riitaka i bogoney, piir Spirit riiti nobobak podat siikiita. 18 Kwo na nobo anamesheroko boboyen heechi akii i. Eyey akar kapasek boboyen otii tawey, ma yechi maba sabak otiito. Wowak, nobo anamesheroko taney, ii ma yechi maban mayama otii kapasek siito. 19 Kwo kapo saka hechawak, kwoti maba eeta Holi Spiritriiti ak. Eeta Spirit God riita kwona hari, rii eeta kwotaka eecha yichu. Kwo kwotibakasakech. 20 Yaho. God riita kwona harapa yak awasen tokochi yar. Eena kwota na kwoti maban God riiti hin yesokwa ta.


nike roshe run geometric 2018, free run zombie 2018 EjMICJ\nnike free flyknit 2018 nike free trovaprezzi 2018 nike free run 2 youtube 2016 nike free 5.0 jd sports 2018 nike roshe run edizione limitata 2016 nike rosherun limited edition 2016 nike free 9.5 2018 nike free run youth finish line 2017 nike free run sale size 9 2016 nike free giallo fluo 2017 nike free false 2017 free run x5 2018 nike roshe run island girl nike roshe run milano 2017 free run scarpe 2016 nike free 3.0 amazon nike free 2 run black 2017 roshe run leopard 2018 nike free 5.0 shield women&s, nike roshe run urban safari pack 2 2016 scarpe nike air presto 2018 nike free run 40 5 2018 nike free 5.0 iphone 2017 nike free 4.0 v3 2016 nike free 5.0 pink nike free offerta 2016 nike free trainer 5.0 010 2018 nike free 5.0 ext qs gingham 2017 nike free 5.0 3.0 difference nike free 5.0 liberty x nike free 5.0 midnight turquoise 2016 nike free 5.0 gialle 2018 nike free 5.0 junior blue 2016 nike free trainer 5.0 vs 7.0 2017 nike roshe run supremo custom 2016 nike free 4.0 recensione 2018 nike free giallo fluo, free run per nokia 5230 2018 nike roshe run ioffer nike free walking 2017 nike free run 2 opinioni.\nnike free xilla free run chris brown lyrics youtube nike roshe run 10.5 2018 roshe run daily 2018 nike roshe run nike store 2017 nike roshe run zebra 2018 nike free 5.0 jungen laufschuh 2016 nike roshe run 44 5 2018 nike free 5.0 zum joggen geeignet 2016 nike roshe run khaki nrg 2018 nike free run 3 womens nike free jr 2016 nike free 5.0 ext 2018 roshe run woven 2016, nike free run youth size 7 2018 nike free 5.0 v4 size 9 nike free 3.0 v5 2018 nike roshe run sconti 2016 roshe run at foot locker nike roshe run dark atomic teal 2017 nike free 10.0 2017 roshe run aw lab nike free v4 2016 nike free run 2 oliva 2018 nike free run 4.0 womens 2018 nike free 5.0 a3 2018 nike roshe run 5.5 nike free run 3.0 xxl nike free 4.0 flyknit offerte 2018 nike run 2016 nike free 5.0 ireland 2018 nike free huarache light, nike free 5.0 flyknit 2018 free run youtube 2016 nike free flyknit 2017 nike free run 2 youth black 2017 nike free 5.0 2010 2016 nike roshe run hypebeast 2017 nike free zilla trainer 2017 nike free run outlet 2016.\nnike free tr fit 2016 nike free run oliva nike free run 3 size 9 2018 nike free run 3 youth pink 2018 nike free 5.0 o reebok realflex 2018 nike roshe run donna 2017 nike roshe run 38.5 nike free italia roshe run mondiali 2018 nike free 5.0 recensioni 2016, nike roshe run outfit 2018 nike free 3.0 v4 2018 nike free 0.3 2018 nike free uk sale 2017 nike roshe militari nike free run 3 youth orange 2016 free run 2 nike nike free powerlineas 2 vendita 2017 nike free 5.0 damen pink 2018 roshe run hero blue 2016 nike free run x liberty london 2017 nike roshe run size 7 2016 nike roshe run saldi 2017 nike free 5.0 uk 2017 nike free 3.0 v3 2018 nike free moda 2016 nike free 5.0 colori 2017 nike free 5.0 unterschied 3.0, roshe run on feet nike free run 3 size 9 2016 nike free run 5 prezzo nike free run 2 oliva nike free 5.0 2014 nike free run 5.0 blu nike free 5.o 2017 nike free 5.0 maculate 2017 nike free 4.0 flyknit multicolor 2017 nike free 4.0 v2 size 12 us nike free japan 2018 nike free 5.0 nz 2017.\nnike free 5.0 orange 2018 nike free 5.0 14 womens free run zombie game 2016 roshe run europe 2018 nike free run 2 xt 2016 nike free 5.0 arancioni, nike free power lines buy online nike free run 5.0 orange arlington tx 2017 nike roshe run versace x h&m 2017 nike roshe run size 6 2016 nike free quanto costano nike free quietscht 2016 nike free run review youtube 2016 nike free run 2 review youtube 2016 nike free run oliva offerte 2016 nike free 2.0 review 2016 nike roshe run verde acqua 2018 nike free 5.0 udsalg 2017 nike free 5.0 idealo nike roshe run x pendleton 2016 nike roshe run zen nike free 5.0 6.5 2018 nike roshe run 2017 summer nike free 8.5 2017, nike free 5.0 online 2018 nike free run 3 womens pink size 9 2016 nike free 5.0 el corte ingles.\nnike free run 5.0 opinioni nike roshe run leopard 2017 9,6/10(da 26122 voti) 125,6 EUR fornitori:\nsu:roshe run new york 2017 / prossimo:nike free 4.0 recensione 2016\nnike free trainer 5.0 x cris carter 2016\nnike free yeezy 2016\nnike roshe run vendita online 2017\nnike free liberty 5.0 2016\nnike free 5.0 fluo 2018\nnike free 5.0 prezzo 2016\nnike free 5.0 v4 size 8 2018\nroshe run burgundy 2017\nnike roshe run outlet 2017\nnike roshe run orange leopard 2017\nnike free woven nrg 2017\nnike free 5.0 junior blue 2017\nnike free 5.0 jungen 2018\nnike roshe run flower 2017\nnike roshe run 15 2018


Bible passage: DEUTERONOMY 34 - Gumatj Shorter Bible (gnnNTOTPO)\n1-3Ga dhawar'yurrunanydja ŋayi waŋanharaŋurunydja Mawtjitj, bala yana ŋayi gonha'yurrunana ŋunhiyinydja yolŋu'-yulŋunhanydja, bala marrtjinana ŋayi nhinana bala, ŋal'-way ŋal'yurruna ŋunhimalayi bukulilina, ga ŋulaŋuruna ŋayi nhämanydja marrtji warrpam' ŋunhiyi wäŋa Gaynanbuynydja.\n4Bala ŋayi Garrayyunydja wäŋana marrtji Mawtjitjkala milkuma bitjanna, “Yo, ŋunhana wäŋanydja nhäŋana. Dhuwalana ŋunhiyinydja wäŋa ŋarra ŋunhi dhawu'-nherrara Yipurayimgu ga Yitjakku ga Djaykupku, ŋunhi ŋarra yurru wekama walalaŋgalaŋuwu yumurrku'wuna. Ŋarranydja nhuŋu marrtji yana dhuwala milkuma; nhämana nhe marrtji yurru yana, yurru yakana nhe gärrinydja yurru ŋunhimalayi wäŋalili.” 5Bala ŋayi ŋuliŋurunydja Mawtjitjtja ŋunhi Garraywunydja yolŋu rakunydhinana ŋunhiliyina bäyma bukuŋurana, galkina ŋunhiliyina wäŋaŋura. 6Bala ŋayipina Garrayyuna ŋanya dholkuŋalanydja munatha'liliyaŋalanydja; yakana ŋula yol yolŋu nhanukalaŋu marŋgi moluwunydja Mawtjitjkalaŋu.\n7Yo, Mawtjitjtja djawuḻpa'na walŋu wirrkina, dhuŋgarranydja nhanŋu 120-na ŋunhi ŋayi rakunydhinanydja, yurru nhanŋu rumbalnydja wuṉḏaŋarr warray, bäyma warray, bitjan yuṯana ŋayi yolŋu, ga yakana ŋayi bambaythinanydja ŋula.\n8Ga yolŋunydja walala Yitjuralpuyŋunydja ŋunhi ŋäthinyaminana, guyaŋinana manapara ŋanyana Mawtjitjnhana, yana liŋgu ga waŋgany ŋaḻindi djuḻkmaraŋala.\n9Yo, ŋäthilinydja ŋunhi Mawtjitjthu yiŋarra'yurruna Djatjuwanha, ŋayina yurru ŋurrulili wapthun, bala Djatjuwanydja ḻiya-djambatjthinana wirrkina, liŋgu Garrayyu ŋanya ganydjarr wekaŋala ŋurikiyi djämawu. Bala yana ŋuriŋi yolŋu'-yulŋuyu dhäruktja yukurrana märraŋalana ŋanya Djatjuwanha, malthurrunana nhanŋuwaynha yana dhärukku; walala ŋayathaŋala yukurrana romdja malanha ŋunhi baṯbitjarrana, ŋunhi Garrayyu wekaŋala Mawtjitjkala.\n10Yo, Mawtjitjtja ŋunhi galkiwuynha walŋu Garraywalaŋuwuynha; nhanukala Garraynydja ŋuli waŋanha mel-yunupa, maṉḏa ŋuli buku-nhänharaminya waŋanharaminyanydja. 11-12Yakana wiripuŋuyunydja ŋula dhäruk-gänharamirriyu yolŋuyu milkuŋala Garraywunydja ganydjarr, ga djäma ŋutuny'tja walŋu rom, balanyaranydja rom bitjarra ŋayi Mawtjitjthu djäma ŋunhala Yetjippuyŋuwala buŋgawawala, milma bukmakkala ŋurikala Yitjuralpuyŋuwala.


Luka 6 | Bible e Intanet | New World Translation\nInjili mar Luka 6:1-49\nYesu “e Ruodh Sabato” (1-5)\nOchang ng’at ma lwete oner (6-11)\nJoote 12 (12-16)\nYesu puonjo kendo chango ji (17-19)\nMor kod lit (20-26)\nHero wasigu (27-36)\nWeuru ng’ado bura (37-42)\nYath ing’eyo gi olemo monyago (43-45)\nOt moger maber; ot ma onge mise motegno (46-49)\n6 Koro chieng’ sabato ka nokadho e puothe cham, jopuonjrene ne jako cham kendo ne gidunyogi e lwetegi+ kae to gichamo.+ 2 Nikech mano, Jo-Farisai moko nopenjo kama: “Ang’o momiyo utimo gima chik odagi chieng’ Sabato?”+ 3 To Yesu nodwokogi niya: “Pok usomo gima Daudi notimo ka en kaachiel gi joge ne gidenyo?+ 4 Kaka nodonjo e od Nyasaye mi nomiye makate miketo e nyim Nyasaye mochamo, kae to nochiwo moko ne jo ma ne ni kode, ma en gima chik ok oyie ne ng’ato chamo, to mana jodolo kende?”+ 5 Eka nowachonegi kama: “Wuod dhano e Ruodh Sabato.”+ 6 Chieng’ sabato machielo,+ nodonjo e sunagogi mochako puonjo. To ne nitie ng’ato kanyo ma lwete korachwich ne oner.*+ 7 Jondiko gi Jo-Farisai koro ne ng’iyo Yesu ahinya mondo gine ka be nodhi chango ng’ato chieng’ Sabato eka mondo giyud yo ma ne ginyalo donjonego. 8 Kata kamano, en nong’eyo pachgi,+ omiyo nowacho ne ng’at ma lwete ne onerno* niya: “A malo kendo ichung’ diere ka.” Mi jalo noa malo mochung’ kanyo. 9 Eka Yesu nokonegi kama: “Apenjou, be chik oyie ne ng’ato timo gima ber chieng’ Sabato koso timo gima rach? Reso ngima koso neko?”+ 10 Bang’ ng’iyogi giduto koni gi koni, nowacho ne ng’atno niya: “Rie lweti.” Mi notimo kamano kendo lweteno nochango. 11 Kata kamano, ne gibedo gi mirima mi gichako paro gima ne ginyalo timo ne Yesu. 12 Chieng’ moro, nowuok modhi e got mondo olem,+ kendo nosiko kuno otieno mangima kolamo Nyasaye.+ 13 Ka piny ne oru, noluongo jopuonjrene ire kendo noyiero 12 kuomgi, ma bende nomiyo nying ni joote:+ 14 Ne gin Simon, ma bende nomiyo nying ni Petro, gi Andrea owadgi, gi Jakobo, gi Johana, gi Filipo,+ gi Bathlomeo, 15 gi Mathayo, gi Thoma,+ gi Jakobo wuod Alfayo, gi Simon miluongo ni “jakinda,” 16 gi Judas wuod Jakobo, kod Judas Iskariot ma bang’e nolokore ja andhoga. 17 Mi ne olor kodgi kendo ne ochung’ kama opie, to ne nitie jopuonjrene mathoth kod oganda maduong’ ma nowuok Judea duto gi Jerusalem kod gwenge mag Tiro gi Sidon ma ne chiegni gi nam. Jogo nobiro winje kendo mondo ochanggi. 18 Kata mana jo ma jochiende ne chando, ne ochango. 19 To oganda duto ne manyo kaka ne ginyalo mule nimar teko ne wuok kuome+ kendo changogi giduto. 20 Nong’iyo jopuonjrene mochako wacho niya: “Jo mamor gin un jo ma odhier, nimar Pinyruodh Nyasaye+ en maru. 21 “Jo mamor gin un ma kech kayou sani, nikech ibiro yieng’u.+ “Jo mamor gin un ma uywak sani, nikech ununyier.+ 22 “Un jo mamor ka ji mon kodu,+ kendo ka ji riembou+ kendo gikwedou, kendo giketho nyingu nikech Wuod dhano. 23 Beduru mamor chieng’no kendo chikreuru gi ilo, nimar pok maru duong’ e polo. Gik ma kamago e ma kweregi ne jotimo ne jonabi.+ 24 “To yaye nobednu malit un jo ma nigi mwandu,+ nikech useyudo hoch maru chuth.+ 25 “Yaye nobednu malit un jo ma yieng’ sani, nikech unubed gi kech. “Yaye nobednu malit, un jo ma nyiero sani, nikech ubiro kuyo kendo ywak.+ 26 “Yaye nobednu malit ka ji duto wuoyo maber kuomu,+ nimar mano e kaka kweregi notimo ne jonabi mag miriambo. 27 “To un jo ma chiko itgi awachonu niya: Dhiuru nyime hero wasiku, ka utimo maber ne jo ma sin kodu,+ 28 ka uguedho jo ma kuong’ou, ka ulamo ne jo ma yanyou.+ 29 Ka ng’ato othalo lembi konchiel, lokne machielo bende; kendo ka ng’ato okawo nangani ma oko, kik itame kawo nangani ma iye bende.+ 30 Mi ji duto ma kwayi gigi,+ to ng’at ma kawo gigi, kik ikwa mondo oduokni. 31 “Bende, mana kaka udwaro ni ji otimnu, un bende timnegiuru kamano.+ 32 “Ka uhero jo ma oherou kende, ere ber muyudo? Nimar kata mana joricho ohero jo moherogi.+ 33 Kendo ka utimo maber ne jo ma timonu maber, ere ber muyudo? Kata mana joricho timo kamano. 34 Bende, ka uholo giu* mana ne jo ma ugeno ni biro chulou, ere ohala muyudo?+ Donge kata mana joricho bende holo joricho ka gigeno ni ibiro duoknegi duto ma ne gichiwo, koso? 35 Kar mano, dhiuru nyime hero jowasiku, kendo utim maber, kendo uhol ji ma ok ugen yudoe gimoro;+ to pok maru biro bedo maduong’, mi unubed nyithind Ng’at Mamalo Chutho, nikech ong’won gi jo ma ok go erokamano kod jo maricho.+ 36 Dhiuru nyime bedo jo ma kecho ji, mana kaka Wuonu bende kecho ji.+ 37 “Bende, weuru ng’ado ne ji bura, eka ok nong’adnu bura ngang’;+ kendo weuru keto ne ji bura, eka ok noketnu bura ngang’. Dhiuru nyime weyo ne ji kethogi, to un bende nowenu.+ 38 Beduru jochiwo, to ji biro chiwonu.+ Giniol e ofuke mag lepu gik mopim maber, modin, motiel, kendo mopong’ thich ma o oko. Nikech rapim ma upimogo, mano bende e ma ibiro pimnugo.” 39 Eka nogoyonegi ngero niya: “Be muofu nyalo tayo muofu wadgi? Donge giduto gibiro lwar e bur?+ 40 Japuonjre ok duong’ moloyo japuonjne, to ng’ato ka ng’ato mosepuonj malong’o chuth biro bedo kaka japuonjne. 41 Kare ang’o momiyo ing’iyo pilni yath e wang’ owadu to ok ine yath maduong’ e wang’i iwuon?+ 42 Ere kaka inyalo wacho ne owadu ni, ‘Owadwa, we agolni pilni yath manie wang’i,’ ka koni to in iwuon ok ine yath maduong’ manie wang’i? In ng’at ma wuondore! Kwong igol yath maduong’ e wang’i eka ibiro neno maler kaka inyalo golo pilni yath manie wang’ owadu. 43 “Nimar onge yath maber ma nyago olemo motop, kendo onge yath motop ma nyago olemo maber.+ 44 Nikech yath ka yath ing’eyo kuom olembe owuon.+ Kuom ranyisi, ji ok pon olemb ng’owo kuom kuthe, kata ng’ado mzabibu kuom yadh kudho. 45 Ng’at maber golo gik mabeyo koa e mwandu mabeyo manie chunye, to ng’at marach golo gik maricho koa e mwandune maricho; nimar gik mogundho e chuny ng’ato e ma dhoge wacho.+ 46 “Kare ang’o momiyo uluonga ni ‘Ruoth! Ruoth!’ to ok utim gik ma awacho?+ 47 Ng’at ma biro ira kendo ma winjo wechena kendo ma timogi, we anyisu ng’at mochalgo:+ 48 Ochal gi ng’at ma ka ne dwaro gero ot, nokunyo lowo modhi piny nyaka e wi lwanda eka noketo mise. Omiyo, ka ohula nobiro, pi nogoyo odno to pigno ne onge gi teko mar yienge nikech ne ogere maber.+ 49 Mopogore gi mano, ng’at ma winjo to ok otim gimoro,+ ochal gi ng’at ma nogero ot e wi lowo ma onge mise. Pi nogoyo odno mi gikanyono nolwar, kendo ne okethore marach.”\n^ Kata, “ong’ol; otal.”\n^ Kata, “ong’olno; otalno.”\n^ Tiende ni, maonge ohala.


Be Diher Bedo gi Winjuok Machiegni gi Nyasaye?\nSOM E Afrikaans Albanian Amharic Arabic Armenian Armenian (Ma Imbo) Aymara Bengali Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chuvash Cibemba Croatian Czech Danish Dholuo Drehu Dutch Efik Estonian Ewe Faransa Finnish Ga Garifuna Georgian German Greek Guarani Gujarati Haitian Creole Hebrew Hiligaynon Hindi Hmong (White) Hungarian Igbo Iloko Indonesian Isoko Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisi Kisonge Kisungu Kongo Korean Krio Kwangali Kwanyama Lingala Lithuanian Luganda Lunda Macedonia Malagasy Malayalam Maltese Mam Marathi Maya Mazatec (Huautla) Mixe Mizo Moore Myanmar Nahuatl (Central) Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curacao) Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tiv Tlapanec Tshiluba Tsonga Turkish Twi Ukrainian Umbundu Urdu Venda Vietnamese Wallisian Wayuunaiki Wolaita Xhosa Zande Zulu\nWACH MADUONG’ MA GASET WUOYOE | KAKA INYALO BEDO OSIEP NYASAYE\nBe Iwinjo ka In-gi Winjruok Machiegni gi Nyasaye?\nDichwo moro e piny Ghana miluongo ni Christopher, wacho kama: “Bedo gi winjruok machiegni gi Nyasaye miyo iwinjo ka in-gi chuny mokuwe, kendo ngimani dhi maber. Chal ka gima Nyasaye dwaroni ngima maber ndalo duto.”\nHannah ma en jahigni 13, ma a Alaska, e piny Amerka wacho kama: “Nyasaye neno chandruoge duto ma in-go, kendo onyiso ni oheri kendo odewi moloyo kaka inyalo paro.”\nDhako moro ma jahigni 40 kama miluongo ni Gina, ma a e piny Jamaica wacho kama: “Ng’eyo ni in-gi winjruok machiegni gi Nyasaye en gima duong’ kendo ma hoyo chuny ahinya.”\nNitie ji mang’eny ma nigi paro kaka mar Christopher, Hannah, kod Gina. Ji mang’eny e piny ngima nigi adier ni Nyasaye nenogi kaka osiepene. To nade in? Be iwinjo ka in-gi winjruok machiegni gi Nyasaye? Koso diher bedo machiegni kata machiegni ahinya gi Nyasaye? Samoro isegapenjori kama: ‘Be en adier ni dhano adhana nyalo bedo gi winjruok machiegni gi Nyasaye Manyalo Duto? Ka en adier, mano nyalore nade?’\nBEDO GI WINJRUOK MACHIEGNI GI NYASAYE EN GIMA NYALORE\nKaluwore gi Muma, ng’ato ka ng’ato nyalo bedo gi winjruok machiegni gi Nyasaye. Muma wacho ni Nyasaye ne oluongo jaduong’ Ibrahim ni “osiepna.” (Isaiah 41:8) Ne bende weche ma jiwowa ma yudore e Jakobo 4:8 ma wacho kama: “Suduru machiegni gi Nyasaye, to en bende nosud iru.” Omiyo, nenore maler ni wanyalo bedo gi winjruok machiegni gi Nyasaye, tiende ni wanyalo bedo osiepene. To nikech ok wanyal neno Nyasaye, ere kaka inyalo ‘sudo machiegni’ gi Nyasaye kendo bedo gi winjruok maber kode?\nMondo wadwok penjono, wanon ane kaka dhano chakoga mako osiep. Osiep chakorega sama ng’ato hulo ne nyawadgi nyinge. Kae to, kaka gimedo tudore kendo goyo mbaka kuom weche manie chunygi, e kaka osiep manie kindgi medo dongo. Kendo kaka gimedo konyore, e kaka osiep manie kindgi medo bedo motegno. Wanyalo wacho ni bedo gi winjruok machiegni gi Nyasaye bende chalo kamano. We wanon ane wachno.\nBe Ing’eyo Nying Nyasaye Kendo Itiyogo?\nNyasaye owuon nyisowa nyinge kowachonwa kama: “An Jehova; ma e nyinga.”


Fweny 14 - Holy Bible [Luo Bible 2020] - (Fwe 14)\nEka ne angʼicho mi aneno Nyarombo kochungʼ ewi Got Sayun. To ne en kod ji alufu mia achiel gi piero angʼwen gangʼwen (144,000) kendo nyinge owuon gi nying Wuon-gi nondiki e lela wengegi.\nEka ne awinjo dwol moro moa e polo ka wuo ka pi aora maringo matek kendo ka mor mar polo. Dwolno mane awinjo ne chalo gi jo-thumbe mag nyatiti magoyo nyatiti.\nTo ne giwero wer manyien ka gichungʼ e nyim kom duongʼ, kendo e nyim gik mangima angʼwen kod jodongogo. Bende ne onge ngʼato mane nyalo puonjore wero wendni makmana ogendini alufu mia achiel gi piero angʼwen gangʼwen (144,000) mane gin joma nores koa e piny.\nJogi e joma ne ok odwanyore gi mon, to ne giritore maler. Giluwo bangʼ Nyarombo kamoro amora modhiye. Nongʼiewgi kigologi kuom ji migichalo kaka olembe mokwongo chiek michiwo ni Nyasaye kod Nyarombo.\nMiriambo ne ok owuok e dhogi, bende gionge gi ketho moro amora.\nNokok gi dwol maduongʼ kowacho niya, “Luoruru Nyasaye kendo miyeuru duongʼ, nikech sa ma ongʼadoe bura osechopo! Lamuru Jal mane ochweyo polo gi piny kaachiel gi nam kod sokni mag pi.”\nEka malaika mar ariyo noluwe kawacho niya, “Yaye Babulon dala maduongʼ osepodho piny! Osepodho Piny! En e dhako cha mane omiyo ogendini duto omadho divai mar mer mar terruokne.”\nBangʼ mano, malaika mar adek nobiro bangʼ-gi kowacho gi dwol maduongʼ niya, “Ka ngʼato angʼata olamo ondiek malich kod gima ket kode, kendo ondikne kido e lela wangʼe kata e lwete,\nngʼatno, bende, nyaka nomadh divai mar mirimb Nyasaye, moseol mopongʼ giteko moo ei kikombe mar mirimbe. Noyud sand ei mach makakni e nyim malaika maler, kendo e nyim Nyarombo.\nTo iro mar mach mar sandgino dhi malo nyaka chiengʼ. Jogo malamo ondiek malich kod gima ket kode, kata jogo mondik negi kido mar nyinge, ok noyud yweyo odiechiengʼ kata otieno.”\nEka nawinjo dwol moa e polo kawacho niya, “Ndik ni: Chakre kawuononi, jogo gin joma ogwedhi matho kogeno kuom Ruoth!” Roho bende wacho ni, “Ee, gin johawi adier, nikech giniywe kuom tichgi matek, nimar timbegi noluwgi.”\nTo ne angʼicho, mi naneno bor polo marachar e nyima, to ewi bor polono ne nitie ngʼama obetie “machalo gi wuod dhano.” Nosidho osimbo mar dhahabu e wiye, kendo ne otingʼo pala mabith mar keyo e lwete.\nEka malaika machielo nowuok oa e hekalu kaluongo jal mobedo e bor polono gi dwol maduongʼ niya, “Kaw pandi mar keyo mondo ike, nikech sa mar keyo osechopo, nimar cham manie piny, osechiek.”\nOmiyo jal mane obet e bor polo notiyo gi pande mar keyo e piny, mi nokayo piny ka cham.\nTo malaika machielo nowuok oa e hekalu manie polo, en bende ne en gi pala mabith mar keyo.\nEka malaika moro machielo, mane nigi teko kuom mach, noa e kar kendo mar misango kendo noluongo gi dwol maduongʼ jalno mane nigi pala mabith mar keyo kowachone niya, “Kaw pandi mabithno mar keyo mondo ikago olemb mzabibu mag piny, nikech olembene ochiek ahinya!”\nOmiyo malaikano notiyo gi pande mar keyo e piny, ne okayo olembe mzabibu kendo noketogi kar biyo mzabibu maduongʼ mar mirimb Nyasaye.\nOlembego ne obi kinyonogi gi tielo e kar bichono e pap oko mar dala, to remo nochwer kamol kawuok kar bichono, mochopo mabor moromo kilomita mia adek koa e dala, to tut remono ne nyalo romo fut abich.


Ngeche 12 | Bible e Intanet | New World Translation\nNg’at ma sin kokwere onge rieko (1)\n“Weche ma imuomruokgo chuoyo chuny ka ligangla” (18)\nHero kuwe kelo mor (20)\nJehova osin gi dhok mohero miriambo (22)\nParruok nyoso chuny (25)\n12 Ng’at mohero puonj ohero ng’eyo,+To ng’at ma sin kokwere, onge gi rieko.+ 2 Jehova mor gi ng’at maber,To okwedo ng’at ma chano timo richo.+ 3 Richo ok nyal miyo ng’ato odag gi kuwe,+To ng’at makare ok nopudh ngang’. 4 Dhako maber en osimbo ne chwore,+To dhako ma kuodo wich chalo gi tuo ma miyo chokene tow.+ 5 Paro mag ng’at makare ni kare,To rieko ma joricho ng’ado wuondo ji. 6 Weche mag joricho opondo ka rito chuero remo,+To dho jo matir resogi.+ 7 Ka olo joricho to gilal nono,To od ng’at makare biro siko kogurore motegno.+ 8 Ng’ato ipako kaluwore gi rieko moa e dhoge,+To ng’at ma nigi paro* mobam ichayo.+ 9 Ber bedo dhano adhana to in-gi jatichMoloyo ting’ori malo to ionge chiemo.+ 10 Ng’at makare rito jambe maber,+To ng’wono mar jaricho en mana gero. 11 Ng’at ma puro puothe noyud chiemo morome,+To ng’at ma lawo gik manono, oonge gi rieko. 12 Jaricho gombo gik ma joricho wetene omako,To jo makare chalo gi tiend yath ma nyago olemo. 13 Weche jaricho make en owuon,+To ng’at makare tony e chandruok. 14 Olemo ma dho ng’ato nyago miye gik mabeyo,+Kendo tich lwetene biro kelone ber. 15 Ng’at mofuwo paro ni yorene ni kare,+To ng’at mariek chiko ite king’adone paro.+ 16 Ng’at mofuwo nyiso mirimbe piyo piyo,*+To ng’at mariek muonyo ayany. 17 Janeno ma jadiera wacho adiera,To janeno ma riambo hango wach. 18 Weche ma imuomruokgo chuoyo chuny ka ligangla,To lew ng’at mariek chango chuny.+ 19 Dhok ma wacho adiera biro siko nyaka chieng’,+To lep ma riambo biro bedo mana kuom kinde machuok.+ 20 Wuond nie chuny jogo ma chano timo gima rach,To jo ma ohero kuwe nigi mor.+ 21 Onge gima rach ma biro yudo ng’at makare,+To joricho yudo chandruok mathoth.+ 22 Jehova osin gi dhok mohero miriambo,+To omor gi jo adiera. 23 Ng’at mariek pando gima ong’eyo,To chuny ng’at mofuwo golo mana fupe.+ 24 Lwet jo ma tiyo matek biro locho,+To lwedo ma nyap ibiro chun gi tich ka misumba.+ 25 Parruok manie chuny dhano miyo onyosore,+To wach maber duogo chunye.+ 26 Ng’at makare manyo ka ma dokwaye jambe,To yor joricho miyo girwenyo. 27 Jasamuoyo ok nyal lawo le kodhi dwar,+To kinda en mwandu maduong’ ma ng’ato dibedgo. 28 Yor tim makare tero ng’ato e ngima;+Kendo yorno onge tho.\n^ Kata, “chuny.”\n^ Kata, “chieng’no.”


Bible in one year - Luo Bible 2020 - December 20\n1. E ndalo giko got mogerie hekalu mar Jehova Nyasaye nobed gi teko e kind gode duto molwore, kendo ibiro tingʼe malo moyombo gode duto kendo ogendini duto nobi ma pongʼe.\n2. Ogendini mangʼeny nobi kawacho niya, “Biuru wadhi e got mar Jehova Nyasaye, e od Nyasach Jakobo. Enopuonjwa wechene mondo wawuothie e yorene.” Chik nowuog Sayun, kendo wach Jehova Nyasaye nowuog koa Jerusalem.\n3. Obiro ngʼado bura e kind ogendini kendo nokel kwe e kind pinje marateke man machiegni kod mago man mabor. Ginithedh ligengligi olokre kwe mag pur kendo tongegi ginithedhi olokre pende keyo. Onge piny mano kedi gi nyawadgi gi ligangla bende ok ginichak gipuonjre ne lweny kendo.\n4. Ngʼato ka ngʼato nobed e bwo yiende owuon mar mzabibu kendo e bwo yiende owuon mar ngʼowu, kendo onge ngʼama nochak omigi luoro nikech Jehova Nyasaye Maratego osewacho.\n5. Kata obedo ni ogendini mamoko duto nyalo wuotho e nying nyisechegi, wan to wabiro wuotho e nying Jehova Nyasaye ma Nyasachwa manyaka chiengʼ.\n6. Jehova Nyasaye wacho kama, “E odiechiengno anachok rongʼonde, gi joma oter e twech kod joma asekelo negi lit.\n7. Abiro miyo rongʼode dongʼ kangima, to joma odhi e twech nobed oganda motegno, Jehova Nyasaye noritgi e got mar Sayun chakre odiechiengno nyaka chiengʼ.\n8. Yaye, in kama oger motingʼore mar rito rombe, in ohinga mar Sayun, ibiro duogni duongʼ mari machon; nyar Jerusalem nobed jatelo.”\n9. Angʼo momiyo koro iywak matek kamano, ionge gi ruoth koso? Dipo ka jangʼadni rieko osetho, marem chami mana ka dhako mamuoch kayo?\n10. Ywari gi rem, yaye Nyar Sayun, mana ka dhako mamuoch kayo, nikech koro ochuni ni nyaka iwe dala maduongʼ mondo idhi idagie pap nono. Ibiro dhi Babulon kendo kuno ema nokonyie. Jehova Nyasaye noresi kuno kogoli e lwet wasiki.\n11. To koro ogendini mangʼeny osechokore mondo giked kodi. Giwacho niya, “Wamiye obed mogak, wagouru siboi ni Sayun.”\n12. To gikia pach Jehova Nyasaye. Ok giwinj chenrone, En ema ochokogi ka cham midino e dier ot.\n13. “Chungi idin cham, yaye nyar Sayun, nikech abiro sidhoni tunge mag chuma. Abiro rwakoni ombongʼ tielo mag nyinyo kendo ibiro toyo matindo tindo pinje mangʼeny.” Mwandu magiseyudo e yore mobam ubiro walone Jehova Nyasaye, mwandugi nochiwne Ruoth Nyasaye mar piny duto.\n1. Chokuru jokedo mau, yaye dala maduongʼ mar jokedo, nikech wasikwa osegonwa agengʼa. Gibiro goyo lemb ruodh jo-Israel gi luth.\n2. “To in Bethlehem Efratha, kata obedo ni itin e dier dhout Juda, kuomi ema ngʼat manobedna jatend Israel nowuogie, ngʼat machakruok mare noa chon, kinde machon gi lala.”\n3. Kuom mano Israel ibiro jwangʼ nyaka kinde ma dhako man-gi ich nonywolie nyathi, kendo owetene mamoko nodwogi mi riwre gi jo-Israel.\n4. Enochungʼ mi okwa rombe gi teko mar Jehova Nyasaye, ka en gi duongʼ mar Jehova Nyasaye ma Nyasache. Joge nodag maonge luoro nikech duongʼne nochop e tunge piny,\n5. kendo en owuon ema nobed kwe margi. Ka jo-Asuria omonjo pinywa, kendo ka ginyono kuondewa mochiel motegno, to wabiro yiero jokwath abiriyo mondo oked kodgi; adier jotendwa aboro norad kodgi.\n6. Gibiro loyo piny jo-Asuria gi ligangla, piny jo-Nimrod ibiro loyo gi ligangla mowuodhi. Noresgi e lwet jo-Asuria ka nomonj pinywa, kendo ka nochopi e tongʼwa.\n7. Joka Jakobo modongʼ nobed e dier ogendini mangʼeny, mana ka thoo moa kuom Jehova Nyasaye kata ka ngʼidho ma omoko e lum, malal apoya nono ne dhano bende ok nyal rito dhano.\n8. Joka Jakobo modongʼ nobed e dier ogendini, ginibed e dier ji mayoreyore, mana ka sibuor e dier le mag bungu, kata ka sibuor matin e dier rombe, makidho kendo nyulo kokadho, maonge ngʼama nyalo resogi.\n9. Notingʼ lweti malo kiseloyo wasiki, kendo joma kedo kodi duto notieki.\n10. Jehova Nyasaye owacho niya, “E odiechiengno anaketh fareseu kendo nabanj gecheu mag lweny.\n11. Anaketh mier madongo manie pinyu mochiel motegno kendo anamuk ohingau.\n12. Abiro tieko timbeu mag jwok ma ok unuchak ugo gagi kendo.\n13. Abiro ketho kido mopa mau kod kite mulamo manie dieru. Ok unuchak ukulru piny ne gik ma lwetu oloso.\n14. Abiro muko sirni mag nyasachu ma Ashera mi agol kuomu kendo abiro ketho miechu madongo chuth.\n1. Zaburi mar pak. Mar Daudi. Abiro tingʼo nyingi malo, yaye Nyasacha ma Ruoth; abiro pako nyingi nyaka chiengʼ kendo nyaka chiengʼ.\n2. Abiro paki pile ka pile kendo abiro tingʼo nyingi malo mochwere manyaka chiengʼ.\n3. Jehova Nyasaye duongʼ miwuoro kendo owinjore gi pak, onge ngʼama nyalo yango duongʼne.\n4. Tiengʼ achiel biro pako tijeni ne tiengʼ machielo; adier, gibiro nyiso ji kuom tijeni madongo.\n5. Gibiro wuoyo kuom duongʼni mangʼongo kendo marieny, to an abiro paro mos kuom tijeni miwuoro.\n6. Gibiro nyiso kuom tekoni mitimogo gik malich miwuoro, to an abiro hulo kuom tijeni madongo.\n7. Gibiro loso nyasi mar ber ni mogundho kendo gibiro wer gi mor kuom timbeni makare.\n8. Jehova Nyasaye ngʼwon kendo kecho ji, iye ok wangʼ piyo kendo en gihera mangʼeny.\n9. Jehova Nyasaye timo maber ne ji duto; okecho ji duto mosechweyo.\n11. “Nitie jogo makwongʼo wuonegi kendo ok gwedh minegi;\n12. jogo ma paro giwegi ni giler to ok osepwodhgi kuom kethruokgi;\n13. jogo ma wangʼ-gi tek masungore, manenogi richo;\n14. joma lekegi chalo gi ligangla kendo nyipongʼ lekegi chalo pelni mabitho, mar chamo jochan manie piny, kod joma odhier manie dier ji.\n1. Eka ne aneno malaika machielo maratego, kabiro lor aa e polo. Ne orwakore gi boche polo ka lihudu oumo wiye; wangʼe ne chalo gi wangʼ chiengʼ, kendo tiendene ne chalo gi sirni makakni ka mach.\n2. Ne otingʼo kitabu matin moel e lwete. Nonyono nam gi tiende ma korachwich, to tiende ma koracham nonyonogo piny,\n3. kendo nokok gi dwol maduongʼ machalo ka sibuor maruto. Bangʼ kosekok kamano to polo abiriyo nomor.\n4. To kane polo abiriyogo osemor kamano, ne adwaro ndiko gima ne awinjo kagiwacho, eka nawinjo dwol moro moa e polo mowachona niya, “Kik indik gima polo abiriyogo osewacho to lingʼ-go mana ei chunyi.”\n5. Eka malaika mane aneno konyono nam kod piny cha notingʼo bade korachwich kochomo polo.\n6. Kendo nokwongʼore gi nying Jal mangima nyaka chiengʼ, Jal mane ochweyo polo gik moko duto manie iye, gi piny gi gik moko duto manie iye, kod nam gi gik moko duto manie iye kowacho niya, “Deko moro ok nochak obedie ngangʼ!”\n7. To e kinde, ma malaika mar abiriyono nogo turumbetene, eka wach mopondo mar Nyasaye nochopi, mana kaka nonyiso jotichne ma jonabi.\n8. Bangʼ mano dwol mane awinjo kawuoyo koa e polo cha ne ochako wuoyo koda kendo kawacho niya, “Dhiyo, ikaw kitabu moel manie lwet malaika ma onyono nam kod piny.”\n9. Omiyo ne adhi ir malaikano, mi akwaye mondo omiya kitabu matin-no. To nowachona niya, “Kawe, mondo ichame. Obiro bedo makech e iyi, to e dhogi nobed mamit ka mor kich.”\n10. Eka nakawo kitabu matin-no manie lwet malaikano, mi achame, ne omit e dhoga ka mor kich to kane asechame nobedo makech e iya.\n11. Bangʼe ne owachna niya, “Nyaka ichak ikor wach kuom ogendini mangʼeny, gi pinje mangʼeny kod joma wacho dhok mopogore opogore gi ruodhi mangʼeny.”


Ti ne Jehova, Ok ne Satan\nRoho mag Jo Motho—Ginyalo Konyi Koso Ginyalo Hinyi? To Bende Gintie?\nSOM E Abbey Afrikaans Amharic Armenian Attié Bambara Baoule Bete Cebuano Chichewa Chitonga Chitonga (Malawi) Chopi Chuabo Chuukese Cibemba Croatian Dhok mar Ranyisi ma Costa Rican Dhok mar Ranyisi ma Ecuadorian Dhok mar Ranyisi ma Guatemalan Dhok mar Ranyisi ma Japanese Dhok mar Ranyisi ma Mexican Dhok mar Ranyisi ma Panamanian Dhok mar Ranyisi ma Russian Dhok mar Ranyisi ma Spanish Dhok mar ranyisi ma Amerka Dhok mar ranyisi ma Argentinian Dholuo Drehu Dutch Efik Estonian Faransa Fijian Finnish Ga German Gitonga Greek Greenlandik Guna Hiligaynon Hmong (White) Hungarian Icelandic Iloko Indonesian Isoko Italian Japanese Kikaonde Kiluba Kinyarwanda Kisungu Korean Kurdish Kurmanji (Caucasus) Kwangali Kwanyama Laotian Lingala Luganda Lunda Luvale Macedonia Macua Mahorian (Roman) Malagasy Malay Maori Mapundugun Maya Miskito Nahuatl (Nothern Puebla) Navajo Ndebele (Zimbabwe) Niuean Norwegian Nzema Oromo Papiamento (Curacao) Persian Polish Portuguese Quechua (Bolivia) Rarontongan Russian Saramaccan Senoufo (Cebaara) Serbian Serbian (Roman) Setswana Shona Sidama Spanish Swahili Swedish Tagalog Tahitian Tajiki Tetun Dili Thai Tigrinya Tiv Tongan Tsonga Turkmen Tuvaluan Twi Urhobo Uruund Uzbek Venda Wayuunaiki Wolaita Xhosa Yacouba Yoruba Zulu\nWan duto wan gi yiero. Mondo wati ne Jehova kata mondo wati ne Satan gi jochiendene. Ok wanyal tiyo ne Jehova kendo wati ne Satan. Kendo en paro maber manade mondo wati ne Jehova!\nKaka waseneno, jochiende mor ka gi hinyo kendo wuondo ji. Jehova ok en kamano. Ohero dhano kaka wuoro ohero nyithinde. En jamich ‘gik mabeyo duto, gi chiwo malong’o duto.’ (Jakobo 1:17) Ok otuon dhano gima ber, kata ka en ang’o kuome.—Jo Efeso 2:4-7.\nYesu, wuod Nyasaye, nonyiso herane kuom ji kane ochango tuoche gi\nParane gik mane Yesu wuod Nyasaye notimo e piny. Ne ochango joma momo kendo muofni ne oneno. Ne ochango jo dhoho gi rong’onde. Nogolo jochiende kuom ji kendo thiedho kit tuoche duto. Yesu, kane otiyo gi teko mar Nyasaye, nochiero nyaka joma ne osetho.—Mathayo 9:32-35; 15:30, 31; Luka 7:11-15.\nKendo kar nyiso wa miriambo mondo owuondwa, ndalo duto Nyasaye wacho adier. Ok onyal wuondo ng’ato ngang’.—Kwan 23:19.\nWeri gi Timbe Mochido\nKaka mbuwi mar otieng’ mako lwang’ni matek, e kaka ji tara gi tara omoko matek e timbe mokwer gi miriambo. Giluoro jo motho. Giluoro jochiende. Giparore ahinya kuom kuong’, hawi, tueyo iris, kod bilo. Paro gi timbe machon moa e miriambo mag Satan Jachien omakogi. Onge jotich Nyasaye matimbego omako.\nJehova nigi teko ahinya mohingo Satan. Kitiyo ne Jehova, to obiro riti kuom jochiende. (Jakobo 4:7) Bilo ok nyal maki. Kuom ranyisi, e piny Nigeria, ajuoge adek madongo ne oketo bilo mondo oneg Janeno mar Jehova mane otamore dar e dala mane gintie. Kane bilo otamore tiyo kuom Janenono, achiel kuom ajuogego nobedo maluor ahinya, ma ne odhi ir Janenono kokwayo ng’uono.\nJo Efeso nowang’o kitepegi mag tim jwok\nKa jochiende chandi, inyalo luongo Jehova gi nyinge to obiro konyi. (Ngeche 18:10) To mondo iyud rit mar Nyasaye, nyaka iweri chuth gi gik momakore gi tim juok kod lamo mar jachien. Joma ne lamo Nyasaye e Efeso machon notimo kamano. Negikao kitepe gi duto mag tim jwok mane giwang’o. (Tich Joote 19:19, 20) Jotich Nyasaye ma kawuono nyaka tim kamano. Kethi iris, tonde mitweyo e del mag “rit,” sepe, kitepe mag jwok, kod gimoro amora momakore gi timbe jwok.\nBed e Lamo mar Adier\nKidwaro mondo Nyasaye obed mamor kodi, ok oromo mondo iwe lamo mar miriambo giweyo timbe maricho. Nyaka ibed e lamo mar adier. Muma nyiso gima dwarore e lamo mar adier:\nDhi e chokruok mag Jo Kristo.—Jo Hibrania 10:24, 25\nPuonjri Muma.—Johana 17:3\nLand wach Nyasaye ne jomoko.—Mathayo 24:14\nLam Jehova.—Jo Filipi 4:6, 7\nObatisi.—Tich Joote 2:41\nRiwri gi Joneno mag Jehova\nSatan gi jochiende nigi ji e piny mapuonjo kendo timo timbe maricho. To Jehova bende nigi joge. Iluongo gi ni Joneno mag Jehova. (Isaya 43:10) E piny mangima, nitie Joneno ma kwan gi ohingo tara abiriyo. Giduto gitemo matek mondo gitim gik mabeyo kendo puonjo ji adiera. E pinje mang’eny inyalo romo kodgi e Ute mag Pinyruoth, kama gibiro rwakie gi mor ahinya.\nTijgi en konyo jomoko mondo oti ne Nyasaye. Gibiro puonjore Muma kodi e odi, ka gikonyi mondo ilam Jehova e yo maber. Ok ochuno ni nyaka igol chudo. Joneno mor gi puonjo adiera nikech gihero ji kendo gihero Jehova.\nJoneno mag Jehova biro konyi mondo iti ne Nyasaye\nBe nitie mana din achiel kende madier? Non gik moko abich ma konyo e fwenyo din madier.\nWachokore kanyachiel mondo wapuonjre Muma kendo wajiwre ng’ato gi ng’ato. Warwaki gi mor!\nROHO MAG JO MOTHO\nRoho Pok Nodak Motho e Piny\nRoho Manochwe Tara gi Tara\nNg’anjo e Kar Dak Mar Roho\nJochiende Gin Jonek!\nJochiende Riambo ni Jo Motho Pod Ngima\nJochiende Jiwo Ji Mondo Ong’anji Owe Nyasaye\nPiny Mar Paradis\nText Yore mag golo buge mag digital Roho mag Jo Motho—Ginyalo Konyi Koso Ginyalo Hinyi? To Bende Gintie?


MCAs MALOYO 3 E OD BURA MA KISUMU OYWAK NI NGIMAGI IBUOGO. – Sky Fm\nMCAs MALOYO 3 E OD BURA MA KISUMU OYWAK NI NGIMAGI IBUOGO.\nWritten by Phenny Waga on February 27, 2019\nPhoto courtesy. County assembly of Kisumu\nBY JOWI RAYMOND\nPogruok mararieya koroni kidek mienjo kendo e kind jo od bura kata MCAs ma Kisumu kaluwore gi lipode ma jorik ne chwal e nyim tend od bura no kanyiso buok ma ngima moko kuom MCAs osebed ka ibuogo.\nLipodegi gi ne jochwal koda MCAs maromo adek duto ne spika mar od burano Migosi Onyango Oloo ka koro jotelogo dwaro mondo tend od burano non kendo donjre mapiyo e kelo thek kod jiwo arita kwe ne jotelo go duto.\nKane ogolo ywak mare ma en MCA ma West Nyakach Migosi George Oluoch Ogutu ne jochiwo yuak mare e nyim od burano kowacho ni ngima ne osebed ka ibuogo gi moko kuom jo od bura wetene ahinya to kotenore koda lemo ma gi e kindeni omako mar jatend kwaeth manok e od burano.\nJatelo machielo ma en MCA ma ogwel Migosi Vincent Omoro bende e kinde twak no ne jochwalo yuak mare ka olero tend od burano ni ngimane ibuogo kod jatend kweth mathoth e od burano migosi Kenneth Onyango gino mane Migosi Omoro osingo mar dhi nyime kedo akidha koda Migosi Kenneth Onyango ma bende ne oseyo mokalo bendo opara ma nyime nyayo tulo ma kinde ka kinde e od burano kanyakla gi telo ne monj ma isiko igoyo godo jotelo ahinya to mago ma wakeini.\nWeche ne ok orumo kod kanyo ka thum mar buok ngima ne odhi nyime e kinde mane bende achiel kuom MCA no mogwel Mikai Caren Muga bende ne jochwalo kwayo mar yudo arita kwe kaluwore gi buok ma osebed ka ibuogo godo ngimane gino mane olero ni itimo kod achiel kuom jo od bura wadgi ma kata kamano ne orem mar nyenyo e lela nyinge.\nThuolo machuok tok Mikai Caren chiwo yuakne, MCA ma Kaloleni Shaurimoyo mano Mikai Pricah Auma Misachi ne jowuok ronda mokalo koda Mikai Caren. Priscah ne jokwedo weche Muga ka olero ni gwenyruok mantie e kindgi en tok ne Mikai Caren Muga ne biro kendo luongo nyinge e nyakalondoni mar Sky kendo tude gi tim makoch mar kelo jomaundu e liare mar od bura mar buogo jo od bura mamoko.\nMikai Misachi ne osingo mar kedo akidha kod jatelo moro amora ma biro temo kethone nying ma owacho ni oseloso e paw siasa kuom higni modhuro. Ogolo siem ne Mikai Caren Muga mondo kik riw kode nyasi moro amora.\nJonyuol kik yie ni nyithindgi chikgi\nJotich Migori obago nganyo\nMigori County Referral Hospital administration block shut down after staff tests positive for covid-19.\nMigori and Isebania residents to benefit from piped water\nChok taka e boma ma Migori\nTWAK MAR THICHO OOKO E APIS MIGOSI NERRY ACHAR.\nDARO TAKA MA KACHOK KIDEK YUDO NG’IKRUOK KALUWORE GI NG’UR MA IGOLO GI JODAK MA KAJULU.\nCHIKE/BILLS MANE JODUOK E NYIM OD BURA MA KISUMU OPEDH AYANGA MAR TWAK E KIENY MACHIELO\nCOTU chich ni Governors osechamo pes nurses